Huion Lancar Inspiroy H420X, H580X, dan H610X: Edisi Khas Ulang Tahun Kesepuluh untuk Perkasa Setiap Artis di Seluruh Dunia

SHENZHEN, China, 12 April 2021 /PRNewswire/ — Untuk meraikan ulang tahun kesepuluh, Huion mengumumkan tiga tablet pen siri Inspiroynya hari ini, iaitu H420X, H580X, dan H610X. Tersedia dalam tiga saiz, tablet pen ini dibina untuk memenuhi lebih banyak keperluan kreatif pengguna berbeza serta memberikan mereka pengalaman melukis yang selesa dan semulajadi.

Di sepanjang sepuluh tahun lalu, Huion telah memperkenalkan sebilangan besar produk yang telah memudahkan penciptaan pengguna di seluruh dunia. Sebagai produk pengganti tablet pen paling popular Huion, H420X, H580X, dan H610X menampilkan teknologi input canggih dan harga berpatutan yang sama seperti pendahulu mereka sambil membawakan prestasi dan reka bentuk luaran ke tahap baharu.

Tablet baharu untuk memenuhi lebih banyak keperluan

Huion mereka ketiga-tiga tablet pen ini dalam cara yang ketat, H420X, H580X, dan H610X kesemuanya menerapkan reka bentuk panel penutup penuh yang mengurangkan ketebalan mereka hingga kurang daripada 8 mm. Tepian bulat bersama dengan kawasan rehat telapak tangan yang dikecilkan mencipta sokongan ergonomik untuk mengurangkan keletihan tangan pengguna dengan berkesan. Sebagai tablet pen yang paling kompak dan senang dibawa antara ketiga-tiga peranti ini, H420X menampilkan kadar laporan yang dipertingkatkan sebanyak 300PPS, mencipta peranti yang sempurna untuk memainkan OSU dan membuat lakaran pantas. Sementara H580X dan H610X yang dilengkapi dengan 8 kekunci tekan boleh diatur cara dan kawasan kerja yang lebih luas menyediakan pengguna dengan lebih banyak pilihan untuk ciptaan produktif mereka.

Di samping itu, tablet pen ini direka dengan keserasian yang kuat untuk memberikan pengguna pengalaman bekerja yang lancar dengan peranti yang menggunakan Windows, macOS, Android, dan ChromeOS. Pen digital PW100 yang dilengkapi dengan teknologi EMR bebas bateri canggih dan 8192 tahap kesensitifan tekanan memastikan garisan autentik dan jelas dihasilkan dalam kelebaran dan keresapan yang berbeza apabila tekanan yang diberikan berubah.

Teknologi teras untuk kualiti yang baik

“Edisi khas tablet pen ini benar-benar mewakili aspirasi asal Huion,” kata pegawai produk Leo. “Dikuasakan oleh teknologi penghasilan semula tulisan tangan yang dibangunkan sendiri oleh Huion dan reka bentuk luaran yang teliti, keseluruhan kualiti produk aras permulaan ini dibawa ke peringkat baharu. Sebagai pembekal profesional untuk peranti input tulisan tangan, Huion akan tetap teguh dalam misi untuk mencipta dan meneroka lebih banyak produk yang luar biasa untuk memperkasa setiap artis di seluruh dunia untuk mencapai lebih lagi.”

Untuk mengetahui lebih lanjut mengenai produk Huion, sila kunjungi www.huion.com.

Keywords: Art Computer/Electronics Consumer Electronics Entertainment Household/Consumer/Cosmetics Office Products Retail New products/services


Terowong OLED Terbesar Dunia Menyapa Pengunjung IFA 2016

LG Electronics menyambut kedatangan pengunjung ke ruang pameran mereka di IFA 2016 dengan sebuah laluan terowong yang membuatkan sesiapa sahaja terpaku dan terpegun. Sebanyak 216 paparan melengkung OLED dibina gah membentuk sebuah laluan terowong dengan ketinggian 5 meter, 7.4 meter lebar dan 15 meter panjang laluan.

Di dalam laluan tersebut, pengunjung dikelilingi 447,897,600 piksel membawa mereka jauh dari realiti. Imej terkenal Iceland Aurora Borealis, ekosistem hidupan laut dan ruang angkasa lepas jelas tampak nyata dan imersif, lebih-lebih lagi apabila pengunjung dapat menikmatinya dari semua arah.

Kehebatan terowong ini dicapai menggunakan paparan OLED yang super nipis, fleksibel dan ringan. Paparan yang digunakan ini boleh dilentur dengan mudah tanpa menjejaskan kualiti paparan, menunjukkan sejauh mana teknologi OLED ini mampu pergi pada masa hadapan.


[TERTIRIS] Samsung Galaxy A6s Sokong Paparan Skrin 5.9 Inci Dan 6GB RAM?

Gergasi teknologi iaitu Samsung Electronics Co. Ltd. dikhabarkan merancang untuk melancarkan sebuah lagi telefon pintar kelas pertengahan terbaharu mereka dari siri Galaxy A, Samsung Galaxy A6s.

Menurut maklumat yang tertiris di laman TEENA, telefon ini bakal hadir dengan paparan bersaiz 5.99 inci Full-HD+ dengan resolusi 2160 x 1080 piksel dan nisbah aspek 18:9. Penyenaraian tersebut juga menyatakan ia mungkin dilengkapi dengan RAM sebesar 6GB dan ditambah dengan pilihan penyimpanan 64 GB atau 128 GB.

TEENA juga menyenaraikan, Galaxy A6s akan dikuasakan oleh pemproses berkelajuan 2.2GHz, yang MUNGKIN diambil daripada Snapdragon 660. Telefon ini bakal hadir dengan dwi-kamera utama yang menggabungkan lensa 12MP dan 2MP serta kamera hadapan 5MP.

Adakah Galaxy A6s adalah salah satu model yang bakal dilancarkan pada acara 4x Fun, A Galaxy Event yang bakal berlangsung pada 11 Oktober ini? Sama-sama kita tunggu!


Fungsi Baru Instagram! Lebih Banyak Gambar & Video Di Dalam Satu Post

Instagram telah melancarkan kemas kini terbaru yang membawakan fungsi major terbaru di mana pengguna boleh mula memuat naik sehingga 10 gambar dan video di dalam satu post yang sama. Apabila di muat naik, gambar dan video ini boleh dilihat / ditonton dalam slaid dengan swipe ke kiri dan kanan.


vivo V15 Pro Rasmi – Peranti Pertama Sokong Kamera Selfie ‘Pop-Up’ Sebesar 32MP

vivo memberikan sebuah lagi pilihan peranti kepada semua pencinta gajet menerusi kemunculan model terbaru di bawah keluarga siri V iaitu V15 Pro. Peranti ini dilengkapi rekaan kamera “sorok” sama seperti vivo NEX dan merupakan pertama di dunia dilengkapi kamera selfie ‘pop-up’ sebesar 32MP.

V15 Pro hadir dengan teknologi unggul Ultra FullView Display. Ia membawakan skrin bersaiz 6.39 inci FHD+ (2340 x 1080) AMOLED. Dijana oleh cip pemproses Snapdragon 675 sebagai tunjang utama. Ia turut menawarkan memori 6GB RAM + 128GB ROM.

Untuk kamera, versi ini turut menyokong sistem tri-kamera utama 48MP + 8MP + 5MP pada panel belakang. V15 Pro juga menyokong pengimbas cap jari terbina pada skrin di samping bateri sebesar 3,700 mAh (micro USB) bersama sokongan pengecasan pantas.

Peranti pintar ini diperkemaskan dengan beberapa pilihan warna menarik seperti Topaz Blue dan Coral Red. Ia ditawarkan di pasaran India pada harga RS28,990 (kira-kira RM1,658).

Buat masa ini, harga bagi pasaran tempatan masih belum diketahui namun pihak vivo memaklumkan sesi pra tempahan untuk V15 Pro dibuka pada 26 Februari 2019. Bagi yang berminat, jangan lupa ya!


Pandang Pertama Xiaomi Mi Note 10 : Pencabar Baru Dengan Aura Tersendiri

Xiaomi kini muncul dengan satu lagi ahli baru untuk barisan smartphone keluarannya di pasaran tempatan menerusi model Xiaomi Mi Note 10. Ketibaan smartphone ini pastinya menimbulkan keterujaan dalam kalangan peminat setia.

Mana tidaknya, ia merupakan peranti pertama di dunia yang dibekalkan dengan lensa 108MP AI Penta Camera. Adakah ia benar-bbenar hebat? Oleh itu, ini adalah pandang pertama penulis mengenai Xiaomi Mi Note 10. Jom kita usha!

Xiaomi sekali lagi bijak dalam susun atur sebuah peranti – menyertakan rekaan skrin hampir penuh bersama takuk kecil pada paparan hadapan yang menempatkan kamera hadapan.

Xiaomi Mi Note 10 membawakan paparan berukuran 6.47″ AMOLED FHD+ (2340 x 1080) – menawarkan persembahan warna gamut asli. Badan terasa ‘sedap’ dipegang kerana ia sangat ergonomik dengan kemasan lengkung 3D di keempat-empat sisi.

Beralih pada belakang peranti, terdapat kamera utama dalam kedudukan menegak – tiga lensa ditempatkan dalam satu ‘perumahan’ dan diikuti oleh dua lagi lensa dengan kedudukan berbeza. Pada masa sama, ia turut menyertakan sokongan dual Flash yang ditempatkan bersebelahan dengan modul kamera peranti.

Sisi kanan terdapat butang kuasa dan butang laras suara yang ditempatkan pada posisi mudah dicapai. Pada masa sama, sisi kanan juga tersematnya satu slot SIM – dengan slot dwi-sim.

Untuk sambungan, telefon ini menggunakan port USB-C, di samping masih mengekalkan lubang kegemaran ramai iaitu bicu audio dan speaker yang tersedia pada bahagian bawah.

Xiaomi Mi Note 10 dibekalkan dengan cip pemproses Snapdragon 730G (8nm) dengan padanan memori 6GB RAM dan storan dalaman 128GB. Pun begitu, terdapat juga versi Pro dengan paduan memori 8GB + 256GB.

Selain itu, peranti ini juga dipadukan dengan GPU Adreno 618 bagi pengalaman penggunaan lebih baik. Dalam cubaan ringkas, penulis mendapati prestasi peranti berada pada tahap memuaskan – proses membuka dan menatal aplikasi terlihat lancar tanpa masalah lengah yang teruk.

Menambah keringan ramai lagi, Xiaomi dilihat melengkapkan peranti ini dengan bateri yang besar iaitu berkapasiti 5,260mAh (menerusi USB-C) bersama sokongan pengecasan pantas 30W daripada kotak.

Dengan padanan cip efisien dan kapasiti bateri yang besar ini, ia sekaligus membolehkan pengguna menikmati pengalaman berganda yang lebih baik.

Untuk kemasan antarmuka, Xiaomi Mi Note 10 menggunakan antaramuka MIUI 11 berlandaskan Android Pie – paparan antaramuka ini kelihatan moden, tersusun sekaligus mesra pengguna. Kemasan ikon juga terlihat ceria dengan kemasan warna yang kelihatan tajam dan terang.

Terbaik memang terbaik! Sejak awal kemunculannya lagi, Xiaomi Mi Note 10 membuatkan banyak pihak tidak keruan. Mana tidaknya, ia dilengkapi barisan kamera dengan lensa luar biasa melalui padanan sensor 108MP (f/1.33) + 12MP (f/2.0) + 5MP (f/2.0) + 20MP (f/2.2) + 2MP (f/1.75).

Antara ciri menarik pada kamera termasuklah Dual OIS, 10x hybrid zoom, 50x digital zoom, Night mode 2.0, 960fps macro slow-motion video, 4K Ultra Wide Angle video dan vlog mode.

Mengiringinya adalah kamera selfie sebesar 32MP (f/2.0). Pertama kali mencuba, penulis merasakan hasil gambar berada pada tahap baik dan butiran terhasil juga kelihatan tajam.

Seterusnya, penghasilan warna juga kelihatan menarik bersama ‘feeling’ penglihatan seakan – akan dunia sebenar. Berikut penulis lampirkan sedikit hasil gambar daripada lensa Xiaomi Mi Note 10:

Ini adalah artikel pandang pertama kami untuk Xiaomi Mi Note 10. Untuk ketahui lebih mendalam nantikan ulasan penuh mengenai peranti ini dalam masa terdekat.

Tersedia dalam tiga warna menarik seperti Aurora Green, Glacier White dan Midnight Black, Xiaomi Mi Note 10 tersedia dalam dua versi dan harga serta ketersediaan adalah seperti berikut:


Laporan baharu membantu pembeli IT untuk mengelakkan penipuan alam sekitar dan tuntutan palsu

STOCKHOLM, 15 Jun 2021 /PRNewswire/ — Risiko menjadi semakin tinggi bagi kategori produk yang kompleks seperti IT, sosial dan alam sekitar. TCO Development, organisasi di sebalik pensijilan kelestarian untuk produk IT yang memperoleh TCO Certified, telah melancarkan laporan baharu bertajuk  ‘Navigating the Sustainable Revolution – The critical role of independent verification’. Laporan ini membantu pembeli di seluruh dunia mengesahkan pembelian mereka dari aspek sosial dan alam sekitar dengan tepat.

“Berjuta-juta pekerja dalam rantaian bekalan sering menghadapi masalah gaji yang rendah, persekitaran kerja yang berbahaya dan tidak selamat serta kehidupan tanpa perlindungan sosial. Ini telah dikenal pasti dengan jelas dalam bidang elektronik dan IT,” kata Parul Sharma, CEO Academy for Human Rights in Business yang telah memberi sumbangan dalam laporan tersebut.

Dalam suatu kajian global tentang tuntutan alam sekitar dalam talian, 40% daripadanya didapati palsu atau mengelirukan. Bagi mengelakkan tuntutan produk palsu dan penipuan alam sekitar, ketelusan dan pengesahan merupakan elemen penting yang mengesahkan usaha perolehan lestari organisasi anda dan sekali gus, reputasi anda.

Laporan Impact and Insights tahun ini meninjau dengan teliti tentang perkara-perkara yang perlu dilakukan oleh pembeli untuk mengelakkan penipuan alam sekitar – dan kaedah yang tersedia untuk mengurangkan kebergantungan terhadap tuntutan palsu. Laporan tersebut menawarkan maklumat berdasarkan pengalaman dengan TCO Certified serta pandangan pakar daripada para pembuat dasar, NGO, saintis serta juruaudit kilang, ujian produk dan perolehan.

“Adalah amat penting bagi organisasi untuk mendapatkan bukti tentang kesan alam sekitar dan rantaian bekalan yang dikaitkan dengan produk yang mereka sumberkan. Reputasi, kredibiliti dan ketepatan pihak berkepentingan adalah semakin berisiko tinggi,” kata Clare Hobby, Director Purchaser Engagement, Global TCO Development.

“Melalui laporan Impacts and Insight kami, kami ingin memberikan para pembeli kaedah untuk mengelakkan risiko kebergantungan terhadap penipuan alam sekitar dan tuntutan produk palsu yang biasa. Memperoleh bukti tentang apa yang sebenarnya berlaku dalam rantaian bekalan IT memberikan keyakinan kepada organisasi untuk menyokong usaha kelestarian mereka,” Clare Hobby menyimpulkan.

Muat turun laporan Impact and Insights: Navigating the Sustainable IT Revolution.

Dengan pengalaman selama lebih 30 tahun, TCO Certified merupakan pensijilan kelestarian terkemuka di dunia bagi produk IT. Kriteria komprehensif kami direka untuk mendorong tanggungjawab sosial dan alam sekitar di sepanjang kitaran hayat produk. Merangkumi 11 kategori produk termasuk paparan, komputer dan peranti mudah alih, pematuhan disahkan secara bebas bagi prapensijilan dan juga pasca pensijilan.

Sila hubungiCassandra Julin+46(0)702866861 press@tcodevelopment.com Press Room

Keywords:  Computer/Electronics Environmental Products & Services Publishing/Information Service Conservation/Recycling New products/services Survey, Polls & Research


Ruangan Aplikasi Percuma Play Store

Semua orang sukakan tawaran, terutama sekali jika boleh mendapatkan sesuatu produk atau barangan secara percuma. Ini termasuklah aplikasi telefon pintar, namun agak sukar untuk mengetahui jika pembina aplikasi sedang melancarkan tawaran istimewa. Mujurlah Google ada memberikan akses yang mudah kepada pengguna Android untuk melihat aplikasi berbayar yang ditawarkan secara percuma.

Pengguna di beberapa buah negara sudah pun melaporkan melihat paparan Free App of The Week di mana ia menyenaraikan aplikasi yang sedang ditawarkan secara percuma kepada pengguna. Namun buat masa sekarang, paparan ini masih belum boleh diakses pengguna di Malaysia.

Bagi mereka yang ingin mendapatkan aplikasi percuma, bolehlah muat turun Card Wars – Adventure Time yang ditawarkan percuma buat dua hari sahaja lagi (harga biasa RM 12.99).


Pemenang Utama Celcom Game Hero Bolot Wang Tunai RM100,000

Kejohanan permainan mudah alih terbesar di Malaysia, ‘Celcom Game Hero – Endless Trials’ akhirnya melabuhkan tirainya selepas selama 4 bulan para finalis bergelut antara satu sama lain untuk memenangi hadiah utama.

Muhammad Nazir Basri berusia 31 tahun yang berasal dari Klang, Selangor telah muncul sebagai juara dan membawa pulang hadiah utama sebanyak RM 100,000 dengan 6290 mata selepas pertarungan langsung selama sejam.

Manakala tempat kedua pula disandang oleh Mohd Farhan Hassin dari Kota Bahru, Kelantan dengan 6245 mata dan menerima hadiah wang tunai sebanyak RM 60,000.

Seterusnya, tempat ketiga pula dimenangi oleh Mohd Sabree Junyul yang juga berasal dari Klang, Selangor dengan 6235 mata dan memenangi hadiah tunai sebanyak RM40,000.

Tidak ketinggalan, para finalis yang menyandang tempat ke-4 hingga ke-6 berjaya membawa pulang wang tunai berjumlah RM 10,000. Manakala, bagi tempat ke-7 hingga ke-9 pula menerima wang tunai berjumlah RM5,000.

Meskipun ‘Celcom Game Hero – Endless Trials’ sudahpun melabuhkan tirai namun ia bukanlah penghujung bagi siri ini sebaliknya pihak Celcom dengan kerjasama Techninier Sdn Bhd akan memperkenalkan permainan baru iaitu Knight Clash.

Untuk maklumat lanjut mengenai kejohanan ‘Celcom Game Hero – ‘Knight Clash’, sila lawati www.gamehero.my.


Nikmati Peranti realme 8 Pro Secara Percuma Menerusi Pelan Celcom Mega Lightning XL Pass!!!

Anda kini boleh memiliki realme 8 Pro secara percuma apabila anda mendaftar pelan daripada Celcom Mega Lightning XL Pass.

Pelan ini adalah bernilai RM188 dan bertempoh 24 bulan. Dengan mendaftar plean ini, anda akan menikmati 80GB internet berkelajuan tinggi, panggilan tanpa had di semua rangkaian dan SMS pada kadar RM0.20.

Anda juga akan menerima 8 Pro Gift Box yang mengandungi realmeow diffuser, realme card holder dan reameow badges.


Muat Turun myCuaca Untuk Info Pantas Bencana Gempa & Tsunami

Rakyat Malaysia disarankan memuat turun aplikasi myCuaca yang ditawarkan secara percuma menerusi Google Play Store dan juga App Store bagi mendapatkan info terkini berkaitan kejadian bencana termasuk gempa bumi dan tsunami di negara ini.

Aplikasi yang dibangunkan Jabatan Meteorologi Malaysia (Met) ini merupakan platform pantas untuk masyarakat menerima maklumat berkaitan bencana selain keadaan cuaca semasa. Aplikasi ini sudah lama dibangunkan tetapi kesedaran masyarakat untuk menggunakannya kurang dan setakat ini hanya 95,000 pengguna muat turun myCuaca, jika dibanding ada kira-kira 30 juta rakyat di negara ini.

Kawasan pantai timur Sabah berisiko tinggi dan risiko itu bertambah tinggi dalam beberapa tahun akan datang, dan mengikut kajian semua lokasi berisiko tinggi menghadapi bencana besar perlu melaksanakan program latih amal dalam dua kali setahun.

Sementara itu, masyarakat diminta untuk mencontohi rakyat Jepun yang peka kepada informasi dan SOP keselamatan diri ketika berlaku sebarang bencana. Tunggu apa lagi, cepat muat turun sekarang!


HUAWEI Nova 4 Rasmi – Rekaan Skrin Berlubang, Kirin 970, Kamera 48MP

Akhirnya peranti terbaharu keluaran HUAWEI yang paling ditunggu-tunggu iaitu HUAWEI Nova 4 telah pun diperkenalkan secara rasmi.

Telefon pintar ini hadir dengan rekaan lubang kecil pada paparan skrin hadapan yang ditempatkan pada bucu atas sebelah kiri sekaligus menjadikannya peranti pertama HUAWEI yang menyokong paparan tersebut.

Nova 4 menawarkan paparan skrin berukuran 6.4 inci bersama resolusi 2310 x 1080 piksel. Ianya dijana oleh pemproses Kirin 970 dan diselitkan dengan memori sehingga 8GB RAM beserta storan dalaman sehingga 128GB. (Tidak mempunyai slot microSD).

Ia hadir dengan dua versi iaitu asas dan premium – kedua-duanya menyokong sistem tri-kamera utama. Bagi model premium, ia dilengkapi kombinasi sensor 48MP (f/1.8) + 16MP (f/2.2) lensa ultra lebar dan  sensor kedalaman 2MP. Untuk versi asas pula, ia hadir dengan kombinasi sensor 20MP (f/1.8) + 16MP (f/2.2) lensa ultra lebar dan sensor kedalaman 2MP.

Kedua-dua versi dilengkapi dengan kamera hadapan sebesar 25MP (f/2.0) yang ditempatkan pada bahagian skrin berlubang. Melengkapinya juga adalah pengimbas cap jari pada panel belakang, pengecasan pantas 18W melalui USB Type-C dan bateri berkapasiti 3,750 mAh.

Tersedia dalam empat warna berbeza iaitu hitam, merah, biru dan putih kini Nova 4 ditawarkan di pasaran China pada harga berikut :


Ujian Beta EMUI 9.0 Pada Peranti honor 10, honor View 10 Dan honor Play

Jenama telefon terkemuka, Honor mengumumkan bahawa mereka telah melaksanakan ujian beta EMUI 9.0 pada peranti honor 10, honor View 10 dan honor Play yang pertama kali dilaksanakan semalam, 16 Oktober 2018 pada peranti honor 10 and honor View 10 kemudian akan diikuti oleh honor Play pada 21 Oktober 2018.

Menurut Ketua Honor Malaysia, George Zhao Zhiwei, jenamanya sentiasa memperkenalkan produk yang diperlukan dan memudahkan pengguna.

“Jenama kami sangat komited bagi memperkenalkan inovasi teknologi yang terbaik. Kami konsisten memperkenalkan produk yang diperlukan oleh peminat dan pengguna.

” EMUI 9.0 yang baharu merupakan sistem operasi yang lebih konsisten dan pintar yang diperlukan oleh pengguna. Kami mendengar suara pengguna kerana maklum balas daripada mereka adalah sangat penting buat kami. Kami melibatkan mereka dalam kemaskini terkini dalam perisian terkini yang mana kami berharap agar dapat mengoptimumkan kepuasan pengguna,” katanya.

Kemas kini terbaharu ini akan memudahkan pengguna ketika menggunakan telefon Honor. Ia juga mampu untuk meramal tingkah laku pengguna dan memuatkan aplikasi dengan lebih pantas dan lebih efisen. Ia juga mempunyai Digital Balance yang baharu dan Easy Projection bagi fungsi yang lebih luas pada peranti tersebut.

Kepada pengguna-pengguna ketiga-tiga peranti  disebut boleh menjadi sebahagian dalam ujian Beta perlu melayari Link Beta test Emui 9.0 sebelum 25 Oktober.

Honor View 10 merupakan telefon Honor pertama ynag dilengkapi dengan Kirin 970 Chipset yang merupakan pemproses AI yang pertama di dunia. Dilengkapi dengan 6GB RAM dan NPU yang dipasang sekali bagi membenarkan pembelajaran yang mendalam terhadap sikap pengguna.

Reviu Eksklusif (Bah 2): honor View 10, Telefon Pintar Flagship Mampu Milik!

Reviu Eksklusif (Bah 1): honor View 10, Peranti Serba Lengkap Dengan Cip Prestasi Tinggi

honor 10 : 9 Perkara Yang Perlu Anda Tahu Mengenai ‘Flagship Killer’ Ini…


Mondly Bekerjasama dengan Oxford University Press untuk Memperkenalkan Modul Pembelajaran Bahasa Inggeris yang Dipertingkatkan yang Menyokong 33 Bahasa

BRASOV, Romania, 8 Oktober 2020 /PRNewswire/ — Mondly, salah satu platform bahasa dalam talian terkemuka di dunia dan Oxford University Press (OUP), akhbar universiti terbesar di dunia, hari ini mengumumkan rangkaian ujian kecekapan Bahasa Inggeris baharu yang disesuaikan melalui aplikasi Mondly.

Kerjasama antara Mondly dan OUP  membolehkan pembelajaran, penilaian dan pengujian Bahasa Inggeris dalam 33 bahasa, termasuk bahasa yang kurang dipertuturkan seperti Denmark, Parsi atau Ibrani. Modul baharu ini menawarkan sokongan pembelajaran yang mudah diakses dengan akses kepada lebih daripada 3,500 soalan berbeza dan 108 ujian kecekapan Bahasa Inggeris yang berbeza untuk setiap bahasa yang terangkum dalam kerjasama tersebut.

Sebagai sebahagian daripada modul ini, Mondly sekarang akan mempunyai pelajaran berdasarkan ujian Tatabahasa Praktik Oxford dan Oxford 3000, dan yang diselaraskan dengan Common European Framework of Reference for Languages (CEFR) untuk pelaporan di tahap B2, B1 dan A2. Ujian ini berdasarkan panduan CEFR dan disatukan ke dalam topik Mondly yang sedia ada sebelum ini.

“Kami sangat gembira dapat bekerjasama dengan OUP untuk menawarkan kandungan dan ujian dari sumber pembelajaran bahasa Inggeris mereka yang terkenal di dunia,” kata CEO Mondly, Alexandru Iliescu. “Terdapat lebih daripada 1.5 bilion orang di seluruh dunia yang kini mempelajari Bahasa Inggeris, termasuk lebih daripada 25 peratus pengguna kami. Mondly dan OUP adalah pasukan yang ideal untuk menyokong dan membolehkan perjalanan pembelajaran mereka secara menyeluruh. “

“Kami sangat gembira dapat bekerjasama dengan Mondly, yang telah mencari penyelesaian inovatif untuk pembelajaran bahasa selama beberapa tahun,” kata Harry Cunningham, Pengurus Perkongsian dan Inovasi di Oxford University Press. “Meningkatkan pendidikan di seluruh dunia dan bekerja bersama-sama rakan kongsi dengan menyediakan kandungan pakar terkemuka kami untuk membantu lebih banyak pelajar mengakses sumber yang mereka perlukan, adalah asas untuk mencapai misi kami.”

Untuk maklumat lanjut, sila layari https://www.mondly.com.

Mondly adalah platform pembelajaran bahasa dalam talian terkemuka yang membolehkan lebih daripada 60 juta orang dari 190 buah negara mempelajari 41 bahasa. Dilancarkan pada tahun 2014, ia telah berkembang dengan pesat untuk menjadi aplikasi terkemuka di ruang mudah alih, menduduki #1 dalam Pendidikan di kebanyakan negara Eropah, Amerika Latin dan Asia.

Diiktiraf di peringkat antarabangsa oleh outlet seperti Business Insider, CNN dan Forbes, ini adalah aplikasi pertama yang melancarkan pengalaman VR dan AR untuk belajar bahasa, yang menampilkan pengecaman pertuturan inovatif dan teknologi chatbot. Mondly juga dianugerahkan “App of the Year” oleh Facebook, “Best New App” oleh Apple dan “Editors’ Choice” oleh Google Play.

Oxford University Press (OUP) adalah sebuah jabatan di University of Oxford. Ia memajukan objektif kecemerlangan Universiti dalam penyelidikan, biasiswa dan pendidikan dengan penerbitan di seluruh dunia. OUP adalah percetakan universiti terbesar di dunia dengan kehadiran terbesar di peringkat global.

Ia dikenali oleh berjuta-juta orang melalui program penerbitan yang pelbagai yang merangkumi karya ilmiah dalam semua disiplin akademik, kitab, muzik, buku teks sekolah dan kolej, buku kanak-kanak, bahan untuk pengajaran Bahasa Inggeris sebagai bahasa asing, buku perniagaan, kamus dan buku rujukan serta jurnal akademik.

Sila hubungi: Alex Iliescu+40 733 969 116contact@mondly.com

Keywords: Computer Software Computer/Electronics Education Entertainment Higher Education Mobile Entertainment Multimedia/Online/Internet Publishing/Information Service Telecommunications New products/services


Acer Liquid Z6 dan Liquid Z6 Plus, Dua Model Kelas Pertengahan Dengan Sokongan  Pengimbas Cap Jari

Pada pameran IFA 2016 ini, Acer turut tidak melepaskan peluang melancarkan smartphone terbaru mereka yang diberi nama Liquid Z6 dan Liquid Z6 Plus.

Acer menghasilkan model Liquid Z6 khas buat mereka yang kekal produktif di jalanan. Dengan rekaan minimalis, Liquid Z6 dipadankan dengan paparan skrin berukuran 5.0 inci beresolusi 1280×720 piksel, bersama lengkungan skrin 2.5D. Ianya turut diperhebatkan dengan pemproses Quad Core 1.25GHz bersama chipset Mediatek MT6737 serta 8GB ROM, 1GB RAM untuk kelancaran operasi pada smartphone ini.

Dioperasikan oleh Android 6.0 Marshmallow, Liquid Z6 menawarkan penggambaran utama 8 Megapiksel, manakala kamera depan pula beresolusi 2 Megapiksel dan bateri berkapasiti 2000mAh. Acer Liquid Z6 akan mula dijual di Eropah pada November 2016 dengan harga jualan €119 (kira-kira RM 544).

Menampilkan skrin dan bateri lebih besar, Liquid Z6 Plus pula menawarkan spesifikasi lebih tinggi berbanding model Liquid Z6. Skrin berukuran 5.5 inci dengan resolusi 1920×1080 piksel turut menyokong teknologi pengimbas cap jari. Malah rekaan yang diperbuat daripada logam ini dikuasakan oleh pemproses Quad Core 1.3GHz dengan cipset Mediatek MT6753, 3GB RAM serta memori dalaman lebih besar iaitu 32GB.

Penggambarannya juga telah dipertingkatkan kepada 13 Megapiksel untuk kamera utama, dan 5 Megapiksel untuk penggambaran selfie. Kehadiran bateri sebesar 4,080mAh boleh digunakan untuk masa yang lebih lama. Acer Liquid Z6 Plus yang dioperasikan oleh Android 6.0 Marshmallow akan mula dijual di Eropah pada Disember 2016, dengan harga jualan
€249 (kira-kira RM 1,137).


Coway Menang Red Dot dan iF Design Award untuk Perkakas Rumah Inovatif

SEOUL, Korea Selatan, 29 April 2021 /PRNewswire/ — Coway, “The Best Life Solution Company,” telah memenangi Red Dot Award: Product Design 2021 yang amat diidamkan untuk 3 produk manakala iF Design Award 2021 untuk 1 produk. Ini merupakan tahun ke-15 berturut-turut Coway diiktiraf atas kecemerlangan reka bentuk produk di Red Dot Design Award dan tahun ke-13 di iF Design Award.

Coway menang Red Dot Award: Product Design 2021 dan iF Design Award 2021.

Red Dot Award dan iF Design Award merupakan antara anugerah yang paling diinginkan untuk reka bentuk yang memberi pengiktirafan kepada syarikat-syarikat yang inovatif dan memuji kecemerlangan reka bentuk konsep. Selama lebih daripada sedekad lamanya, Coway menerima kedua-dua anugerah berkenaan secara berterusan.

Pembersih udara Coway AP-2021A, AP-1720H dan penulen air P-3100R dianugerahkan anugerah Red Dot dalam kategori reka bentuk produk.

Pembersih udara AP-2021A turut memenangi iF Design Award yang disegani, manakala AP-1720H dan P-3100R dinamakan sebagai finalis.

Coway AP-2021A yang memenangi pelbagai anugerah ialah pembersih udara jenis menara premium yang memberi keanggunan tambahan kepada mana-mana ruang seperti suatu karya seni. Diilhamkan oleh seni bina, jeriji ambilan berlapis mendatar secara simboliknya menunjukkan pengambilan menyeluruh 360-darjah, 4-dimensi yang lebih berkuasa.

Coway AP-1720H ialah pembersih udara yang amat dikagumi untuk reka bentuknya yang berpadu dengan indah dalam rumah dan lebih dirasakan seperti perabot atau karya seni dan bukannya perkakas rumah konvensional. Penutup depan magnet yang inovatif membolehkan pengguna meneroka lebih banyak kemungkinan reka bentuk dan mendapatkan rupa yang paling menepati citarasa mereka.

Penulen air bawah sinki, Coway P-3100R direka bentuk demi kecekapan ruang dan penggunaan yang mudah. Kepala paip yang kerap digunakan diletakkan di atas kaunter dapur manakala sistem penapisan yang jarang disentuh oleh pengguna kecuali semasa membuat penggantian, diletakkan secara berhati-hati di bawah sinki bagi mengosongkan ruang kaunter dapur. Kepala paip mempunyai panel kawalan bagi keterlihatan keadaan penapis dan pilihan penulenan yang mudah.

Coway mereka bentuk produk yang dapat membantu pengguna mewujudkan rutin harian yang lebih sihat melalui pengalaman harian yang menggembirakan.

Kesemua produk direka untuk mencerminkan bagaimana orang ramai menjalani kehidupan bagi pengalaman produk yang benar-benar bertumpukan pelanggan. Setiap produk direka bentuk dengan teliti untuk mengadunkan persekitarannya dengan saiz penuh, tekstur unik, fungsian bermakna dan nilai estetika premium. Sama seperti air dan udara yang merupakan komponen penting dalam kehidupan yang jarang dilihat, produk Coway berpadu secara alami dalam kehidupan harian dan meningkatkan kualiti kehidupan.

“Red Dot Award dan iF Design Award merupakan pengiktirafan sebenar terhadap reka bentuk produk Coway yang bertumpukan pengguna,” kata Hyun Joo Song, ketua Pusat Produk di Coway. “Coway bermatlamat untuk mewujudkan persekitaran kehidupan yang sihat dan mudah berasaskan reka bentuk produk yang intuitif. Kami akan terus meningkatkan fungsian dan nilai estetika produk kami melalui reka bentuk yang mencerminkan bagaimana pengguna kami menjalani kehidupan.”

Latar Belakang Coway Co., Ltd.Ditubuhkan di Korea pada tahun 1989, Coway, “Syarikat Penyelesaian Kehidupan Terbaik,” ialah sebuah syarikat perkakas rumah persekitaran terkemuka yang menjadikan kehidupan orang ramai sihat dan selesa menerusi perkakas rumah yang inovatif seperti penulen air, pembersih udara, bidet dan tilam. Sejak ditubuhkan, Coway menjadi peneraju dalam industri perkakas rumah persekitaran menerusi penyelidikan, kejuruteraan, pembangunan dan khidmat pelanggan yang intensif. Syarikat ini telah membuktikan dedikasi terhadap inovasi dengan produk yang memenangi anugerah, kepakaran kesejahteraan rumah, bahagian pasaran yang tiada tandingan, kepuasan pelanggan dan pengiktirafan jenama. Coway terus berinovasi dengan mempelbagaikan barisan produk dan menggiatkan perniagaan luar negara di Malaysia, AS, Thailand serta China, berdasarkan kejayaan perniagaan di Korea. Untuk maklumat lanjut, sila kunjungi http://www.coway.com/

Keywords: Computer/Electronics Consumer Electronics Household Products Household/Consumer/Cosmetics Retail Awards


GESDA akan menganjurkan sidang kemuncak sulung pada bulan Oktober untuk inisiatif diplomasi global berdasarkan penemuan sains terbaharu

GENEVA, 14 April 2021 /PRNewswire/ — The Geneva Science and Diplomacy Anticipator (GESDA), sebuah yayasan Switzerland yang berfungsi sebagai pendekatan global pertama untuk diplomasi berdasarkan jangkaan sains, hari ini mengeluarkan laporan aktiviti pertamanya dan mengumumkan bahawa ia akan menganjurkan sidang kemuncak tahunan sulungnya bagi penyelesaian yang mencabar berdasarkan platform pembuat keputusan proprietari: iaitu Breakthrough Radar GESDA.

Sidang kemuncak tahunan sulung GESDA Summit akan dianjurkan pada 7 hingga 9 Oktober yang dijangka akan dihadiri oleh 300 orang pegawai PBB, penerima hadiah Nobel dan para perwakilan lain daripada empat komuniti GESDA – akademik, diplomat, pemimpin berimpak, NGO dan masyarakat umum – di hab sains Geneva, kampus Biotech iaitu ibu pejabat GESDA. Antara isu-isu penting yang akan dibahaskan dalam kalangan para peserta semasa sesi interaktif dan dialog lain ialah:

Pada sidang kemuncak ini, GESDA akan melancarkan Breakthrough Radar, suatu kaedah pembuatan keputusan proprietari yang menilai kesan dan momentum kemajuan saintifik masa depan, sepanjang tempoh masa yang berkaitan dengan GESDA (lima, 10 dan 25 tahun), dalam empat isu utama saintifik: revolusi kuantum dan kecerdasan buatan canggih (AI); augmentasi manusia; ekopenjanaan semula dan geo-kejuruteraan; serta diplomasi dan sains jangkaan. Breakthrough Radar ini direka untuk menyediakan pemetaan yang mudah dibaca tentang potensi penemuan saintifik dan kemungkinan kesannya terhadap manusia, masyarakat dan planet ini. Berdasarkan penemuan saintifik jangkaan ini, GESDA berusaha untuk membangunkan penyelesaian di Geneva bagi menangani cabaran global semasa dan akan datang, seperti:

Setakat ini, GESDA telah menghimpunkan kira-kira 100 orang saintis terkemuka, diplomat kanan, dermawan, ketua organisasi antarabangsa, eksekutif universiti dan industri serta NGO dan ahli masyarakat awam seperti yang diperincikan dalam laporan aktiviti tahunannya yang pertama yang meliputi tahun 2019 dan 2020 merangkumi fakta dan angka utama tentang kemajuan Yayasan tersebut. Ia menghasilkan 11 buah taklimat jangkaan Saintifik dan menyatukan kira-kira 60 orang pakar saintifik, pemimpin politik dan perniagaan serta masyarakat awam untuk membincangkan taklimat ini dalam mesyuarat panel akademik dan diplomasi peringkat tinggi pada bulan Disember 2020 yang lalu. GESDA telah memperoleh pembiayaan dermawan untuk memadankan dengan pembiayaan permulaan daripada kerajaan persekutuan Switzerland serta Canton dan Bandar Raya Geneva.

Laporan aktiviti tahunan pertama ini diterbitkan setelah kerajaan persekutuan Switzerland memperkukuhkan peranan Geneva sebagai hab tadbir urus digital dan teknologi melalui pelantikan Duta Besar Alexandre Fasel sebagai wakil khas pertama bagi diplomasi sains di Geneva pada Februari lalu.

“Pencapaian GESDA setakat ini benar-benar telah melangkaui jangkaan saya,” kata Peter Brabeck-Letmathe, Pengerusi Lembaga Pengarah GESDA. “Dunia sedang mengalami kemajuan sains dan teknologi dengan kepantasan yang belum pernah dialami sebelum ini. Penemuan ini akan membentuk semula pandangan kita tentang diri kita sebagai manusia, perhubungan kita dalam masyarakat dan cara kita menjaga alam sekitar. GESDA akan memainkan peranan penting dalam menjangka kemajuan dalam bidang sains yang utama bagi memastikan kita memanfaatkan potensinya dalam pembangunan kesejahteraan dan inklusif global sambil melindungi kebajikan kita secara kolektif.”

“Penemuan teknologi seperti kecerdasan buatan, penyuntingan genom, peningkatan neuro, penyahkarbonan dan diplomasi pengkomputeran yang canggih bakal menguasai agenda global dalam beberapa dekad yang akan datang,” kata Patrick Aebischer, Naib Pengerusi GESDA dan mantan Presiden Swiss Federal Institute of Technology, Lausanne. “GESDA akan berfungsi sebagai ‘think tank’ (kumpulan pemikir) dan sebagai ‘do tank’ (kumpulan pelaksana) dengan merapatkan pelbagai komuniti sambil memastikan bahawa kita dapat memanfaatkan kemajuan saintifik yang dijangkakan ini. Dengan fokus kepada Matlamat Pembangunan Lestari dan cabaran global yang akan datang, kami harus memastikan bahawa kami bersedia untuk melaksanakan rangka kerja tadbir urus tanpa memperlahankan inovasi yang akan meningkatkan kualiti kehidupan orang ramai.”

Tentang Geneva Science and Diplomacy Anticipator (GESDA)

Geneva Science and Diplomacy Anticipator (GESDA) ialah sebuah Yayasan Switzerland dan perkongsian awam swasta yang ditubuhkan pada tahun 2019 dan telah diwujudkan sebagai kaedah sains dan diplomasi jangkaan untuk impak dan keberkesanan yang lebih besar kepada pelbagai pihak.

Visi penting GESDA — menggunakan masa depan untuk membangun masa kini — mencerminkan kepantasan kemajuan saintifik dan dinamisme Bandar Raya Geneva iaitu lokasi ibu pejabatnya yang merupakan pusat global multilateralisme dan tempat terletaknya ibu pejabat Eropah PBB serta lebih 2,000 organisasi antarabangsa lain, NGO, perniagaan multinasional dan institusi akademik bertaraf dunia.

Didorong oleh komuniti global yang luas daripada seluruh dunia, GESDA memfokus kepada tiga persoalan asas bagi menangani cabaran baharu:

Usaha Yayasan setakat ini merangkumi :


WOW! Siaran 8K Pertama Di Dunia

Jauh sungguh perbezaan di antara negara kita dengan Jepun, di sini membeli TV 4K bukanlah pilihan yang amat bijak kerana kandungan media dengan resolusi 4K teramatlah sedikit, selain itu servis-servis lain juga agak ketinggalan bagi menyokong kandungan media beresolusi tinggi itu, jadi pengguna di sini beralih arah ke TV berdefinisi penuh sebagai pilihan yang lebih selamat dan berbaloi.

Jauh nun di seberang, di negara matahari terbit yang amat terkenal dengan kecanggihan teknologi, siaran TV mereka kini dalam 8K! Saya ulang sekali lagi, 8K ya, bukan 4K. Untuk informasi anda, resolusi 8K adalah 7680 x 4320 piksel yang bermaksud anda menonton imej yang 4 kali lebih tajam dari skrin 4K dan 16 kali lebih butiran dari skrin berdefinisi penuh.

Namun TV dengan skrin 8K adalah sesuatu yang sangat terhad, oleh itu NHK menyediakan skrin 8K di beberapa lokasi seluruh negara Jepun untuk pengguna menikmatinya. Siaran 8K bermula dari 10 pagi sehingga 5 petang dengan menyediakan kandungan hiburan dan majlis pembukaan Olimpik.


ASUS Dengan Kerjasama Kittie Yiyi Menganjurkan Bengkel Reka Fesyen – 24 Jun 2019!

Bersempena pelancaran siri ASUS VivoBook Ultra, ASUS juga menganjurkan bengkel rekaan fesyen dengan kerjasama pereka Malaysia, Kittie Yiyi yang bakal berlangsung pada 24 Jun 2019 di Kolej Antarabangsa INTI Subang (Hall Auditorium).

Bengkel ini merupakan sebuah perkongsian interaktif di mana Kittie Yiyi bakal berkongsi pengalaman dan pendapatnya mengenai bagaimana menjadikan impian satu kenyataan! Bagi yang berminat, anda boleh mendaftar melalui PAUTAN INI – penyertaan adalah PERCUMA & terhad!

Dalam pada itu, ASUS juga bakal mengadakan peraduan istimewa pada 17 Jun 2019 – menawarkan peluang memenangi koleksi fesyen terbaru daripada Kittie Yiyi. Untuk lanjut, layari ASUS Malaysia.


Warna Baharu HUAWEI P30 Pro Varian 8GB + 256GB Akan Mula Dijual – Harga RM3,399!

Pada acara tahunan IFA 2019 HUAWEI telam memperkenalkan 2 warna baharu – Misty Lavender dan Mistic Blue bagi model P30 Pro, kini peminat di pasaran tempatan bakal memiliki peranti ini dengan harga RM3,399.

Menurut laman rasmi HUAWEI Malaysia, P30 Pro Misty Lavender dan Mistic Blue hanya tersedia dalam varian 8GB + 256GB dan akan dijual dalam jangka masa pendek ini, dan ia akan dioperasikan pada EMUI 10 berasaskan Android 10.

Yang terpukau dengan 2 tona warna baharu ini, mungkin boleh stay tuned pada laman rasmi HUAWEI ya.

Korang berminat peranti HUAWEI, boleh beli di:


Hello Samsung Galaxy Note 7

Apa khabar peminat Samsung? Sebelum ini eRing ada melaporkan Pendedahan Casing Keluaran Olixar telah memberi petunjuk kepada orang ramai tentang rekaan Samsung Galaxy Note 7.

Terbaru muncul pula gambar leak Galaxy Note 7 di laman sesawang, sudahkah anda melihat? Mari eRing belanja anda semua gambar penuh model tersebut.

Berdasarkan gambar leak, reka bentuk Galaxy Note 7 masih hampir sama seperti model lalu, namun kali ini ia hadir dengan skrin sisi melengkung dan juga pengimbas retina, sesuatu yang kami tidak sabar mahu mencubanya. Smartphone bersaiz 5.7 inci ini hadir dalam pilihan warna Black Onyx, Silver Titanium dan Blue Coral.

Dijangkakan bahawa peranti ini akan dilancarkan dalam masa kurang dari sebulan, ayuh kita tunggu dan lihat bagaimana rupa dan spesifikasi sebenar model ini nanti.


MWC 2018 : Nokia 8 Sirocco Dilancarkan Dengan Paparan QHD Melengkung

Mengambil kesempatan bersempena MWC 2018, HMD Global turut memperkenalkan peranti kelas atasan terbaru mereka dengan membawakan Nokia 8 Sirocco. Jika sebelum ini peranti Nokia kelas pertengahan dioperasikan oleh Android One, kini Nokia 8 Sirocco juga dijana oleh sistem antaramuka tersebut.

Nokia nampaknya cuba mengikut trend semasa dengan meletakkan peranti ini dengan skrin melengkung di bahagian sisi. Ia menggunakan paparan 5.5-inci P-OLED QHD dengan Corning Gorilla Glass 5 untuk memberikan daya ketahanan pada skrin dan panel belakang. Set cip pada peranti ini dimuatkan dengan Snapdragon 835 disamping RAM 6GB dan storan seluas 128GB.

Pada jabatan kamera pula, ia lengkap dengan sistem dwi kamera Zeiss 12 Megapiksel, salah satunya menyokong lensa sudut lebar dan 2x zum optikal. Kamera depan hadir dengan 5 Megapiksel f/2.0.

Nokia 8 Sirocco tidak lengkap dengan sumber kuasa bateri. Ia dibekalkan 3,260mAh berserta teknologi pengecasan tanpa wayar Qi. Malahan, peranti ini turut menawarkan ciri kalis air IP67 berbanding IP57 pada Nokia 8 terdahulu.

Nokia 8 Sirocco akan dijual bermula April pada harga bermula €749 (lebih kurang RM3,608) seunit.


Slot Dwi Sokongan MicroSD dan UFS

Beberapa hari lalu eRing ada kongsikan berita mengenai kad UFS yang dibangunkan Samsung , kad memori berkelajuan tinggi tersebut menerima reaksi yang sangat positif dari pengguna dan juga pengeluar peranti teknologi.

Namun terdapat isu yang membimbangkan, majoriti pengguna tidak mahu MicroSD mati begitu sahaja dan mahukan versatiliti dalam penggunaan storan mudah alih, di mana mereka mempunyai kebebasan untuk memilih MicroSD atau UFS.

Samsung sudah pun mempunyai jalan penyelesaiannya, mereka baru mengumumkan bahawa mereka telah membangunkan slot dwi fungsi yang akan menyokong MicroSD dan juga UFS. Selain itu Samsung juga memberitahu bahawa mereka sedang bekerjasama dengan nama-nama besar bagi memperkenelkan slot tersebut ke dalam peranti-peranti terbaru, adakah ia akan hadir pada Samsung Galaxy Note 7 ? Kita tunggu dan lihat.


Boost Tawar Pembiayaan Kos Rendah Untuk PMKS Sempena Bulan Ramadan

Sempena bulan Ramadan ini, e-dompet tempatan Boost mengutamakan Perusahaan Mikro, Kecil dan Sederhana (PMKS) dengan menawarkan sokongan pembiayaan kos rendah menerusi kemudahan pembiayaan ‘Aspirasi Capital for Boost’. Pembiayaan yang PMKS dapati dari kemudahan ini boleh diguna sebagai modal kerja bagi menanggung kos jualan Ramadan yang akan datang. Kemudahan pembiayaan ini juga selari dengan usaha Kerajaan baru-baru ini bagi merangsangkan semula perniagaan tempatan susulan pembukaan semula ekonomi negara.

Sokongan pembiayaan ini dapat membantu meringankan persediaan Ramadan peniaga seperti kos sewaan tapak bazar dan kos bahan masakan. Kemudahan pembiayaan ini juga boleh membolehkan PMKS mendigitalkan perniagaan mereka dengan kaedah pembayaran tanpa kontak. Ia juga boleh meningkatkan aktiviti pemasaran mereka melalui media sosial.

Melalui ‘Aspirasi Capital for Boost’, setiap PMKS layak mendapat pembiayaan mikro kos rendah sebanyak RM20,000 untuk tempoh 18 bulan, tanpa faedah dan tanpa pembayaran ansuran untuk enam (6) bulan yang pertama. Apabila pembayaran ansuran bermula pada bulan ke-7 dan seterusnya, PMKS boleh menikmati kadar faedah serendah 0.5% sebulan.

Proses permohonan boleh dilakukan hanya dengan menggunakan telefon pintar dan akan mengambil masa selama 3 minit sahaja. Jika didapati layak, peniaga akan menerima kelulusan di mana pembiayaan akan disalurkan ke dalam akaun bank dalam tempoh 48 jam. Selain daripada pembiayaan mikro, para peniaga boleh memanfaatkan pelan insurans mikro ‘SME OwnerProtect’, bagi lindungan daripada gangguan pendapatan.

Penyelesaian Perniagaan dan Ganjaran untuk Para Peniaga

Selain daripada pembiayaan mikro, Boost sedang membina ekosistem digital yang mantap untuk PMKS dengan pelbagai penyelesaian yang berinovasi, berfaedah serta ganjaran menerusi platform e-Dompet. Inisiatif untuk PMKS telah dimulakan sejak awal penularan pandemik dan ia selaras dengan pengumuman Rangka Tindakan Ekonomi Digital Malaysia (MyDigital) oleh Kerajaan baru-baru ini. Meningkatkan penyertaan dan pengembangan PMKS ke dalam ekonomi digital negara merupakan salah satu bidang tumpuan Program nasional ini.

Sebagai peniaga Boost, PMKS boleh memanfaatkan penyelesaian yang ringkas lagi berinovasi dengan ‘Boost Business Payment Link’. Ia adalah penyelesaian pembayaran tanpa kontak yang unik dan membolehkan para peniaga menghantar URL pembayaran kepada pelanggan melalui mana-mana aplikasi pesanan. Ciri ini membolehkan para peniaga menjalankan perniagaan mereka di dalam talian dengan mudah dan menerima pembayaran pada bila-bila masa sahaja. Ciri ini juga dapat membantu para peniaga menerima bayaran terlebih dahulu untuk pesanan ambil sendiri atau penghantaran. Boost juga adalah sebahagian daripada Geran Digitalisasi PKS dengan kerjasama Celcom. Geran ini khusus bagi membantu proses pendigitalan perniagaan dan beralih ke perniagaan dalam talian. Para peniaga boleh menuntut 50% atau sebanyak RM5,000 apabila mereka menyertai salah satu daripada enam pakej Digitalisasi PKS yang disediakan oleh Boost. Kit permulaan perniagaan digital ini disertakan kempen ‘Partner Wallet’ eksklusif untuk tujuan merangsangkan jualan para peniaga. Ia juga  disertakan dengan pemasaran digital bagi meningkatkan aliran trafik dan ‘visibility’ pelanggan kepada perniagaan mereka. Geran ini dibuka untuk permohonan sehingga akhir Jun 2021. Para peniaga yang berminat untuk mengetahui lebih lanjut mengenai geran ini boleh berkunjung ke https://www.myboost.com.my/business/campaigns/sme-digitalization-grant


Google Bakal Perkenalkan Telefon Pintar Android Go Dengan Harga Mampu Milik?!

Pada Mei 2017, Google telah memperkenalkan Android Go yang dikhaskan untuk telefon pintar berspesifikasi rendah.

Terbaru, ada berita baik buat mereka yang menunggu telefon pintar dengan sokongan Android Go ini. Menurut Hiroshi Lockheimer, Naib Presiden Kanan Google Bahagian Platform dan Ekosistem, telefon pintar Android Go akan diperkenalkan secara rasmi pada MWC 2018 dengan harga serendah USD50 (kira-kira RM194).

Android Go merupakan platform mudah alih yang disasarkan untuk telefon pintar kelas permulaan dengan sokongan memori RAM kurang daripada 1GB. Walaupun hanya 1GB RAM, masih terdapat aplikasi Google seperti YouTube, Gmail, Chrome, Assistant dan Maps untuk Android Go di mana aplikasi ini lebih ringan.

Kepada yang berminat dengan telefon pintar Android Go ini, nantikan pelancaran rasminya tidak lama lagi.


MYNIC Lancar PRIME (Program Realisasi Impian Ekonomi Digital) Bagi Memacu Penggunaan Digital di Seluruh Malaysia

Kementerian Komunikasi dan Multimedia Malaysia (KKMM) hari ini melancarkan PRIME (Program Realisasi Impian Ekonomi Digital), sebuah inisiatif yang diperkenalkan oleh MYNIC bagi memacu adaptasi digital di kalangan Perusahaan Kecil Sederhana (PKS) serta meningkatkan daya saing perniagaan kecil di Malaysia.

Di bawah inisiatif ini, MYNIC telah memperkenalkan kategori baharu nama domain iaitu .BIZ.MY khusus untuk memperkasakan perusahaan mikro, kecil dan sederhana (MSME) di Malaysia serta memacu adaptasi digital.

Bersempena dengan pelancaran PRIME, MYNIC menawarkan 20,000 nama domain  .BIZ.MY secara percuma yang melibatkan nilai keseluruhan sebanyak RM1.6 juta kepada MSME yang layak.

Antara rakan-rakan strategik MYNIC termasuk Perbadanan Ekonomi Digital Malaysia (MDEC), Kementerian Pembangunan Luar Bandar (KPLB) dan Kementerian Pertanian dan Industri Makanan (MAFI) serta agensi-agensinya, Amanah Ikhtiar Malaysia (AIM), Perbadanan Pembangunan Perdagangan Luar Malaysia (MATRADE), SME Corp, Perbadanan Usahawan Johor Sdn Bhd (PUJB), Pahang Go Sdn Bhd, Perbadanan Ekonomi Digital Sarawak (SDEC) dan UTMSPACE.

Melalui .BIZ.MY, perniagaan akan memperolehi keistimewaan yang lebih kompetitif melalui peningkatan Search Engine Optimization (SEO) yang mampu memberikan keutamaan kepada pengguna domain tempatan dalam enjin carian Internet. Ia juga meningkatkan kredibiliti dan tahap keselamatan yang lebih efektif dengan kos tahunan RM80 sahaja.

Pendaftaran boleh dibuat melalui www.prime.mynic.my atau agen jualan MYNIC mulai 1 Disember 2020.

Layari www.prime.mynic.my untuk syarat kelayakan dan maklumat lanjut.


10 Sebab Kenapa Perlu Beli HUAWEI Mate 30 Pro 5G!! – Nombor 9 Paling Onz!!

HUAWEI Mate 30 Pro 5G semestinya peranti 5G yang memberi impak yang sangat besar dalam dunia teknologi!!! Peranti ini tidak dapat dinafikan sangat hebat. Tapi berbaloi ke nak beli mahal-mahal? Kami beri kepada anda 10 sebab kenapa perlu beli HUAWEI Mate 30 Pro 5G!!

Kepada kaki travel tu, memang sangat seronok kalau korang bawa HUAWEI Mate 30 5G ini sebab korang boleh guna rangkaian 5G ini di luar negara. Kalau korang nak tahu terdapat 47 negara di seluruh dunia telah mengkomersialkan 5G yang mana rata-ratanya telah di sediakan oleh HUAWEI! Jadi korang akan jadi salah seorang orang yang pertama merasai penggunaan rangkaian 5G menerusi HUAWEI mate 30 Pro 5G!

Kalau korang nak tau, HUAWEI ini mempunyai front-end access, back-end access, pangkalan stesyen 5G, 5G chipset, 5G cloud services, peranti dan lain-lain.

Bagi korang yang tak tahu lagi, HUAWEI Mate 30 Pro 5G ini menggunakan Kirin 990 5G SoC yang mana ia merupakan peranti SoC yang boleh mengintegrasi 5G baseband. Yang lagi hebat, kombinasi antara 7nm + EUV process, Kirin 990 5G bukan hanya menyokong SA / NSA 5G dual-module networks tau, tetapi ia juga mampu memastikan kestabilan transmisi 5G dan penggunaan tenaga yang rendah. Jimat ruang dan kos tau!!!

Apa yang best jugak mengenai HUAWEI mate 30 pro 5G ini, ia menggunakan secara keseluruhan rekaan antena yang mana daripada 21 antena, terdapat 14 antena adalah 5G bagi mencapai prestasi dan kepantasan serta kestabilan sambungan rangkaian 5G.

Berbanding telah telefon pintar 5G yang lain, HUAWEI Mate 30 Pro 5G adalah 50% lebih pantas dan kurang menggunakan tenaga. Jadi, sebab itulah telefon ini adalah rangkaian 5G yang stabil giler!!!!

Kalau nak tau, HUAWEI Mate 30 pro 5G ini sangatlah pintar!! Boleh mengintegrasi 5G baseband kepada SoC chip, boleh mengesan rangkaian 2G / 3G / 4G / 5G, NSA / SA 5G dual mode dan 5G + 4G dual card dual standby. Bermakna telefon ini boleh memberi respond yang sangat baik walaupun rangkaian yang berbeza. Guna sim kad 4G dekat telefon ini pun confirm berdesup kencang.

Nak main game kena ada pemproses yang berdesup kencang. Korang tak perlu risau sebab HUAWEI Mate 30 Pro 5G ini dihadirkan dengan Kirin 990 5G SoC. Dipadankan pula dengan Mali-G76 MC16 GPU pastinya memberikan kepuasan gaming!!! Hebat!! Gambar dengan resolusi terbaik serta low-latency internet gaming membuatkan seronok main game tanpa diganggu.

Nak tau apa yang unik mengenai peranti HUAWEI Mate 30 Pro 5G ini adalah dia adalah telefon pintar yang pertama dalaman pengesahan 5G. Sirim pun dah sah kan guys!! Memang terbaik laa!

Tak boleh nak cakap apa, kamera HUAWEI mate 30 Pro 5G ini memang perform giler! tampil dengan rekaan dua kamera utama. Kualiti gambar memang terbaik khususnya pada waktu malam. Rakaman video juga memang tak boleh nak cakap apa, sangat hebat!!!

Sekali pandang memang terus jatuh cinta. Hadir dengan skrin melengkung sebanyak 88 darjah memberikan paparan yang menakjubkan.

Panel belakang juga sangat unik apabila dihadirkan dengan Vegan Orange Leather. Disebabkan ia disertakan dengan tampil dengna material leather, jadi anti calar!! Panel belakang ini nyata memberi feel yang berbeza!

Dengan cip pemproses Kirin 990 5G SoC, membenarkan pengguna mendapat 50% lebih kepantasan muat turun dengan kurang penggunaan bateri. Tak percaya? Kami dah testing HUAWEI Mate 30 Pro 5G ini di Langkawi, kelajuannya mencapai sehingga 1.8GBPS. Hebat!!

Jadi tunggu apa lagi, dah boleh dah kumpul duit nak beli HUAWEI Mate 30 Pro 5G!! Memang berbaloi! Dengan harga hanya RM4,199!! Ketesediaan bermula 7 Februari ini!


U Mobile, UnionPay International Berkerjasama –  Membolehkan Pengguna GoPayz Buat Pembayaran Rentas Sempadan

U Mobile dan UnionPay International telah menandatangani perjanjian yang membolehkan pengguna e-wallet, GoPayz membuat pembayaran merentas sempadan. Melalui kerjasama ini, mereka boleh membuat pembayaran di hampir 10 juta pedagang kod QR UniPay di 29 negara  termasuk Australia, China, Jepun, Korea, Singapura, Thailand dan Amerika Syarikat.

Ketua Pegawai Eksekutif U Mobile, Wong Heang Tuck berkata, pihaknya sangat berbesar hati dapat bekerjasama dengan UnionPay International kerana mereka adalah penting dalam membolehkan pelanggan GoPayz untuk menggunakan e-wallet dalam negara dan di peringkat global.

Tambah beliau lagi, pihaknya percaya pelanggan akan menghargai flesibiliti seperti bagaimana mereka akan menikmati semua perkhidmatan kewangan digital lain yang disertakan dengan aplikasi GoPayz.

Pengurus Besar, UnionPay International Southeast Asia, Wenhui Yang pula berkata, UnionPay juga gembira untuk memperluaskan kerjasama dengan U Mobile dalam usaha membolehkan pengguna GoPayz membuat pembayaran merentas sempadan.

Katanya lagi, pihaknya juga komited untuk meneruskan perkhidmatan pembayaran lebih inovatif seperti QR Code untuk pembayara n dan meningkatkan pengalaman pembayaran bagi pengguna. Pengguna GoPayz juga boleh membuat pembayaran dengan selamat tanpa perlu menukar mata wang asing.

Beliau juga menambah, pengguna GoPayz turut boleh menikmati tawaran istimewa daripada UnionPay sama ada di dalam mahupun luar negara bagimemberi mereka lebih banyak alasan untuk menggunakan GoPayz.


Air Selangor Kini Akan Memberikan 15 Juta GrabReward Point Kepada Pengguna Apabila Membayar Bil Air Anda Dengan GrabPay!!

Berita baik apabila Air Selangor kini akan memberikan 15 Juta GrabReward Point kepada pengguna apabila membayar bil air anda dengan GrabPay.

Apa yang anda perlukan adalah dengan berbelanja minimum RM15 apabila membayar bila air anda di GrabPay dan tebus sehingga 500 GrabRewards Point.

Tawaran ini sah sehingga Disember 2021. Jadi, jangan lepas kan peluang!!!!


Pre-Order OPPO Reno2 & Bawa Pulang Hadiah Bernilai Sehingga RM318 – Bermula 16 Oktober!

Hayya! OPPO Reno2 akhirnya bakal tiba ke pasaran tempatan! Berminat ingin memiliki seunit? Baiklah, sesi pra tempahan akan dibuka bermula 16 – 25 Oktober 2019. Lebih menarik, setiap pra tempahan didatang dengan hadiah percuma menarik bernilai sehingga RM318 – termasuk waranti perlindungan skrin (RM119) dan OPPO Reno Bag eksklusif bernilai RM119!

Jadi tunggu apa lagi? Jangan lepaskan peluang keemasan ini! Jom kita beramai-ramai pakat pi pre-order. Jangan lupa mark your date okay! Maklumat lanjut, layari OPPO Malaysia dan kekal bersama eRing untuk lebih info terkini.


realme Akhiri Tahun 2020 Dengan Memecah Rekod Beberapa Rekod!!! – Terbaiklah!!

Tahun 2020 baru sahaja melabuhkan tirai, sungguhpun pelbagai dugaan diharungi pada tahun lalu, realme tetap berdiri utuh. Hal ini terbukti apabila realme telah memecah rekaod menerusi realme Smart TV yang mana merupakan televisyen paling banyak terjual dalam masa sehari di Shopee.

Bukan itu sahaja, peranti realme X3 SuperZoom telah ditabalkan sebagai peranti 12GB + 256GB terlaris di Shopee pada tahun lalu.

Ia sekaligus dinobatkan sebagai peranti dengan pemproses Snapdragon 855+ terpantas jualannya ketika jualan 12.12 di Lazada.


Buat Julung Kalinya, Anugerah ‘Aplikasi Industri’ bagi Piala Elektrik Shanghai Dikurniakan kepada 16 Penyertaan Cemerlang, Memperkasa Inovasi Digital untuk Industri Tenaga

SHANGHAI, 4 Januari 2021 /PRNewswire/ — Shanghai Electric (“Syarikat”) (SEHK: 02727, SSE: 601727), pengeluar dan pembekal peralatan penjanaan kuasa elektrik, peralatan industri dan perkhidmatan integrasi terkemuka di dunia, baru-baru ini menamatkan pertandingan aplikasi inovasi industri yang berlangsung selama lima bulan. Perasmian ‘Piala Elektrik Shanghai’ telah dilancarkan pada Julai tahun ini dengan sokongan Suruhanjaya Perbandaran Ekonomi dan Maklumat Shanghai serta Persatuan Internet Industri Shanghai. Bertujuan untuk memupuk persekitaran inovasi digital, pertandingan ini menyaksikan 140 penyertaan dari seluruh dunia dan sebanyak 16 hadiah ditawarkan.

Memandangkan ini merupakan kali pertama acara ini dianjurkan, pasukan dalaman dan luaran Shanghai Electric mengambil kesempatan untuk mempromosi inovasi perindustrian dan mempercepat transformasi digital. Tema pertandingan ini bertujuan untuk mendorong peserta membangunkan aplikasi praktikal untuk digunakan dalam persekitaran industri, dan memberi tumpuan dalam menghubungkan empat konsep – bandar pintar, tenaga pintar, pembuatan pintar dan pengangkutan pintar – empat bidang yang menggariskan arah masa depan Shanghai Electric.

Daripada 140 penyertaan dari pasukan tempatan dan antarabangsa, tiga hadiah teratas diberikan kepada 16 projek, sepuluh daripadanya dari Shanghai Electric dan enam dari syarikat lain. Institut Penyelidikan Pusat Shanghai Electric telah menandatangani perjanjian projek inkubasi dengan empat pasukan luaran yang memenangi anugerah. Shanghai Electric Digital Technology (SEDT) dan enam syarikat lain telah memeterai perjanjian kerjasama ekosistem untuk SEunicloud, platform internet perindustrian bagi Shanghai Electric.

Berkenaan pertandingan dan pengumuman nama-nama pemenang, Presiden Shanghai Electric, Huang Ou berkata, “Dalam usaha kami meningkatkan kemahiran reka bentuk 3D dan aplikasi industri, pencapaian luar biasa para peserta yang kita lihat dalam pertandingan tahun ini, walaupun merupakan langkah kecil dalam memajukan transformasi digital Shanghai Electric, tetapi usaha bersama tersebut dilihat sebagai langkah yang besar untuk keseluruhan syarikat.”

“Dari pendigitan model produk hingga ke model perniagaan, persaingan ini telah manjadi landasan kepada Shanghai Electric untuk membangunkan ekosistem baharu untuk SEunicloud, selain dapat mengumpulkan pasukan khas untuk mempercepat transformasi digital syarikat kami,” tambahnya.

Upacara penganugerahan tersebut juga menyaksikan pelancaran Platform Internet Perindustrian SEunicloud 2.0 yang dinaik taraf melalui pengintegrasian Kecerdasan Buatan (AI), Kecerdasan Perniagaan (BI), dan Kecerdasan Kreatif (CI). Dengan naik taraf ini, platform ini akan lebih mempercepat transformasi digital Shanghai Electric dan menandakan satu lagi langkah penting dalam pembinaan Internet Perindustrian Shanghai Electric.

Keluaran 2.0 menampilkan modul data besar AI baharu yang mampu memberikan paparan nilai data dan analisis perniagaan untuk pelbagai senario perindustrian. Modul Kecerdasan Perniagaan yang dinaik taraf menggunakan alat pemprosesan data dan visualisasi yang pantas untuk menghasilkan paparan intuitif dan membolehkan analisis pintar dibuat untuk set data yang besar. Selain itu, melalui sistem bersepadu pembangunan visual yang terbina dalam, platform ini dapat digunakan sebagai platform InaaS (Inovasi-as-a-Service).

Tumpuan Shanghai Electric pada pendigitan dan pembangunan dapat dilihat daripada kadar pelaburan R&D yang tinggi secara konsisten melebihi 3.4%. Jumlah ini dijangkakan lebih tinggi untuk pembangunan industri baharu, diramalkan meningkat 6% dari tahun 2019 dan pelaburan dalam pra-penyelidikan yang dijangkakan dapat meningkat sebanyak 11%.

Keywords: Art Entertainment Internet Technology Oil/Energy Telecommunications Utilities Awards


ParkEasy

Mencari ruang kosong parkir kereta memang sesuatu yang sangat menekan perasaan. Pada kebiasaannya, hujung minggu merupakan waktu yang paling tidak digemari untuk keluar membeli belah dan melepak di pusat membeli belah. Kadang-kadang berpusing sehingga sejam lebih semata-mata hanya untuk mencari ruang parkir, namun kini tugas tersebut lebih mudah dengan pengenalan aplikasi ParkEasy.

Aplikasi ini pada mulanya hanya diperkenalkan buat pengunjung Sunway Pyramid, namun kemas kini terbaru telah memasukkan Midvalley sebagai lokasi sokongan terbaru. Melalui ParkEasy, anda boleh menempah ruang parkir dengan pantas, ia menggunakan sistem padanan pengunjung yang mahu keluar dan masuk ke ruang parkir. Apabila terdapat ruang parkir, anda boleh terus menempah ruang tersebut dan nombor kenderaan anda akan terpampang di papan LED ruang parkir tersebut sebagai tanda anda telah menempah ruang tersebut. Aplikasi ParkEasy juga akan membantu anda mencari ruang yang telah ditempah kerana ia dilengkapi fungsi navigasi.


Gionee M6S Plus Akan Dilancarkan Secara Rasmi pada 24 April

Syarikat yang ditubuhkan pada 2002 di Shenzhen, Guangdong ini antara kilang pengeluar telefon pintar terbesar di China. Baru-baru ini gambar menunjukkan jemputan ke majlis pelancaran produk terbaru Gionee M6S Plus tersebar di laman sesawang.

Bagaimanapun, di atas kad tersebut tidak tertulis sebarang spesifikasi pada M6S Plus, bahkan cuma kelihatan pengimbas cap jari sahaja. Pada pandangan kami, mereka mungkin akan mengekalkan cip keselamatan sepuluh lapisan perlindungan untuk data peribadi pada M6 dan M6 Plus pada tahun 2016.

Barisan siri ‘M’ bermaksud ‘Marathon’ yang lebih kepada kapasiti bateri besar pada smartphone mid-end, dijangkakan bateri sebesar 6020mAh dan 6GB RAM dimuatkan pada peranti ini. Untuk kepastian kita tunggu pada majlis pelancaran kelak, namun adakah akan masuki pasaran tempatan kita hanya boleh nantikan berita dari Gionee sahaja.


Pemimpin dunia berkumpul untuk menulis semula buku strategi HR dan Worktech di persidangan HR & Worktech terbesar di Asia, People Matters TechHR 2020

– Lebih 3,000 pemimpin perniagaan dan bakat, penganalisis teknologi HR & penyelesaian digital, dan pemula Worktech berkumpul untuk menulis semula buku strategi Big Reset di tempat kerja, secara maya

SINGAPURA, 16 September 2020 /PRNewswire/ — Krisis COVID-19 ketika ini memerlukan penulisan semula buku strategi HR dan Worktech. Ini adalah tentang memulakan perjalanan dengan peluang-peluang, mengatur semula fokus anda, mempercepat impak anda pada masa ini dan “melantun ke depan” menuju peringkat seterusnya. People Matters TechHR 2020 yang diadakan pada 7 – 11 September mengumpulkan pemimpin perniagaan & HR yang paling progresif, penganalisis SDM, pakar teknologi HR dan pemula Worktech di seluruh dunia untuk menyumbangkan idea dalam tetapan semula yang hebat.

Sebagai persidangan HR dan Worktech terbesar di Asia, persidangan maya selama 5 hari tersebut menjadi tuan rumah kepada lebih daripada 3,000 pemimpin HR & perniagaan dari 55buah negara, 67 pembentang global dan 83 sesi yang memuaskan. Sepanjang 5 hari, 8,448 hubungan telah dijalin, 27,423 perbincangan dibuat dan jangkauan media sosial meningkat sebanyak 34 juta dengan lebih 17,000 penglibatan sosial.

“Kali ini, di People Matters TechHR, kami ingin mendorong dan memperkasakan komuniti kami untuk mencuba perkara baharu, belajar seiring dengannya dan mencari jawapan. Sekiranya kita dapat menyelesaikan pelbagai masalah, bukan hanya kita dapat kekal sebagai sebuah perniagaan, kita juga dapat menentukan semula keistimewaan dan nilai perniagaan untuk organisasi dan industri kita. Oleh itu, tema tahun ini berpusat pada Adaptable HR: The Great Reset,” kata Ester Martinez, Ketua Pegawai Eksekutif dan Ketua Pengarang, People Matters.

Pemimpin global dalam bidang masing-masing seperti Guy Kawasaki, Ketua Evangelist, Canva; David Green, MD, Insight 22; Robert Hoyle Brown, Pengarah, Cognizant Future of Work; Holger Muller, Naib Presiden dan Penganalisis Utama, Constellation Research; Jason Averbook, CEO & Pengasas Bersama, Leapgen; Jaclyn Lee, CHRO, SUTD; Peck Kem Low, CHRO & Penasihat (Pembangunan Tenaga Kerja), Bahagian Perkhidmatan Awam Singapura, Pejabat Perdana Menteri; Dr. Eugene Fidelis Soh, Ketua Pegawai Eksekutif, Tan Tock Seng Hospital & Central Health; Annella Heytens, Ketua HR, APJC di AWS; danColin Brennan, Presiden, Payroll and Cloud, HR & Financial Solutions, Alight Solutions adalah sebahagian besar pembentang yang menyertai persidangan tersebut. Rakan Pembentang untuk persidangan tahun ini ialah Alight Solutions.

Persidangan tersebut berjaya mencetuskan perbincangan untuk membuat tetapan semula yang hebat dalam keadaan yang tidak menentu ini dan membina tenaga kerja digital yang bersedia untuk masa depan.

Keywords: Computer Software Computer/Electronics Social Media Workforce Management/Human Resources Conference call announcements Trade show news


OPPO Enco Q1 Wireless Noise Cancelling Headphones Bakal Diperkenal Bersama OPPO Reno2 – 15 Oktober 2019!

OPPO kini semakin kerap mengacah orang ramai mengenai kemunculan ahli baru mereka iaitu OPPO Reno2 – bakal tiba pada 15 Oktober 2019. Bagi menambah keriangan ramai, OPPO memeriahkan lagi majlis pelancaran ini dengan memperkenalkan aksesori terbaru mereka, OPPO Enco Q1 Wireless Noise Cancelling Headphones – fon kepala pembatalan bunyi bising tanpa wayar keluaran OPPO yang pertama.

OPPO Enco Q1 Wireless Noise Cancelling Headphones menggunakan pembatalan bunyi hibrid aktif – di mana mikrofon berfungsi dengan algoritma membatalkan hingar. Fon kepala ini juga mempunyai unit pemacu dinamik dengan ukuran 11.8mm diafragma komposit, selain menyokong format AAC, tiga mod audio 3D yang immersive, dan penalaan audio dibangunkan oleh pasukan akustik khusus. Melalui ciri-ciri ini, pengguna boleh menikmati muzik, permainan, dan video dengan lebih lengkap dalam apa jua keadaan sekalipun.

OPPO Enco Q1 Wireless Noise Cancelling Headphones direka secara ergonomik bersama kemasan earbuds yang sepadan dengan bentuk telinga, di samping neckband yang sejajar dengan kontur leher bagi memaksimumkan keselesaan. Fon kepala menggunakan port pengisian USB-C dan boleh memainkan audio selama 15 jam sehingga 22 jam pada caj penuh.


Grab Kini Berada Di Alor Setar, Kluang, Tawau Dan Labuan

Grab mengembangkan lagi sayap mereka ke beberapa bandar di semenanjung, Sabah dan juga Wilayah Persekutuan Labuan lantas membuka kepada orang ramai untuk sertai Grab atau menjadi penumpang Grab.

Penduduk di sekitar bandar-bandar seperti Alor Setar, Kluang, Tawau dan Labuan kini boleh mula membuat tempahan ke mana-mana destinasi sekitar dengannya.


Tiga Minggu Lagi Untuk Perasmian Galaxy Note 7!

Tarikh 2 Ogos nanti pasti dinanti-nantikan peminat Samsung kerana mereka baru sahaja mengumumkan bahawa Galaxy Note 7 akan diperkenalkan secara rasmi pada hari tersebut. Peranti phablet ini akan ditunjukkan pertama kali buat umum pada acara Samsung Unpacked 2016  di New York dan kami akan memberikan perkembangan semasa berkenaan acara tersebut.

Mengikut ura-ura Galaxy Note 7 bakal dilengakapi skrin 5.7 inci AMOLED QHD, RAM 6GB, 12 megapiksel kamera utama dan juga yang paling menarik perhatian adalah fungsi keselamatan pengimbas anak mata. Berdasarkan spesifikasi tersebut kita boleh menjangkakan bahawa model ini bakal menggegarkan pasaran dengan ciri dan fungsi terbaik, dan pastinya kita tidak sabar-sabar menunggu pengumuman harga Galaxy Note 7, agak-agak berapa ya?


Peranti OPPO Dengan Sokongan Rangkaian 5G Bakal Muncul – Adakah Korang Sudah Bersedia?

Membuka jalan untuk teknologi inovatif, OPPO baru-baru ini menerima kelulusan rasmi pensijilan pematuhan pelaksanaan teknologi 5G daripada SIRIM QAS International bagi melancarkan peranti baharu dengan sokongan rangkaian 5G.

So nampaknya, korang semua dah boleh bersedia untuk melihat teknologi baharu yang bakal dipersembahkan oleh OPPO sebagai usaha untuk mendorong masyarakat lebih ke hadapan sekaligus meningkatkan taraf hidup.

OPPO kini bekerja keras meningkatkan prestasi dalam usaha menyediakan teknologi terkini dengan rangkaian wayarles 5G. Pengendali OPPO dalam teknologi baru tanpa wayar mudah alih yang canggih ini mewujudkan peluang yang tidak dapat dielakkan.

Melalui pengiktirafan ini, ia akan menjadi tanda permulaan yang penting bagi OPPO dalam industri ini. Sekaligus menjadikan OPPO peneraju dalam mengukuhkan teknologi lagi pertumbuhan yang mampan dalam membangunkan infrastruktur 5G.


Lenovo K320t Diperkenalkan Dengan Skrin 18:9 Dan Dwi Kamera

Lenovo kini melancarkan sebuah telefon pintar terbaru iaitu K320t. Peranti ini menjadi yang pertama menggunakan paparan nisbah 18:9 keluaran Lenovo melalui skrin bersaiz 5.7-inci HD 720 x 1440p.

Ia dikuasakan oleh cip pemproses Spreadtrum Quad-core 1.3Ghz bersama memori RAM sebesar 2GB dan 3GB serta storan 16GB dan 32GB dalam dua varian. Dijana menerusi sistem Android 7.0 Nougat, peranti ini turut dipadankan dengan bateri berkapasiti 3,000mAh.

Selain itu, terdapat konfigurasi dwi kamera di belakang yang membekalkan sensor 8MP + 2MP dan satu di bahagian depan menggunakan kamera 8 Megapiksel. Pengimbas cap jari juga turut disediakan di bahagian belakang badan peranti.

Buat masa ini, Lenovo K320t dipasarkan di pasaran China terlebih dahulu pada harga bermula CNY999 (kira-kira RM617) sebuah.


Maxis Perkuat Keupayaan Penyelesaian Awan Sehenti Dengan Pengambilalihan Terkini!!

Maxis mengukuhkan kedudukannya sebagai Syarikat Penyelesaian Konvergen Terkemuka di Malaysia dengan pengambilalihan Peering One Sdn Bhd, sebuah syarikat penyelesaian awan tempatan yang menumpukan kepada perkhidmatan pengurusan awan hibrid dan persendirian.

Pengambilalihan ini mengukuhkan keupayaan Maxis sebagai penyedia penyelesaian awan sehenti, dengan penawaran lengkap untuk memenuhi spektrum penuh keperluan perniagaan. Pengambilalihan Peering One terutamanya bagi kumpulan pakar profesional awan, pangkalan pelanggan, dan kedudukan pasaran mereka yang kuat, akan meningkatkan keupayaan Maxisuntuk menawarkan penyelesaian awan terbaik bagi hibrid dan persendirian.

Peering One mempunyai pengalaman lebih dari 10 tahun dalam menyediakan perkhidmatan awan dan ICT kepada pelanggan perusahaan di Malaysia. Ini adalah pengambilalihan kedua Maxis di ruang awan, berikutan kejayaan penyatuan Infrastruktur Consulting & Managed Services (ICMS), Rakan Perniagaan Microsoft Gold dengan kecekapan yang tinggi dalam Azure Cloud Solutions, Modern Workplace and Security, pada bulan April 2020.

Selain ICMS, pengambilalihan terkini, Peering One mengikuti pengambilalihan lain oleh Maxis, termasuk Optima Innovations pada bulan Jun 2018 untuk kepakaran eDagang dan Audeonet (M) Sdn Bhd pada bulan Disember 2020 untuk penyelesaian suara dan komunikasi bersatu.


FTC Solar Melancarkan Penjejak Voyager+ Menyokong Peralihan Modul Melebihi 500 Watt

FTC Solar mengambil pesanan untuk Voyager+ dengan sokongan bagi modul berformat besar

AUSTIN, Texas, 9 Februari 2021 /PRNewswire/ – FTC Solar hari ini mengumumkan pengeluaran Voyager+, generasi penjejak Voyager berpaksi tunggal yang seterusnya, direka bentuk bagi menyediakan keserasian dengan modul suria berformat besar baharu yang kini memasuki pasaran.

Modul besar yang memasuki pasaran dibina bagi menggabungkan sel suria yang lebih besar, iaitu pusat penghasilan tenaga setiap panel suria.  Dengan sel-sel yang lebih besar berukuran 182 mm dan 210 mm, modul ini boleh mencapai output kuasa melebihi 500 watt. Voyager+ menyokong modul berformat lebih besar ini dan mampu menampung pelbagai saiz modul daripada pelbagai pengilang suria.

“Kami menyaksikan peningkatan tahap minat terhadap modul berformat besar dan dengan sukacitanya memperkenalkan keluaran Voyager yang baharu ini untuk menyokong pelanggan kami,” kata Tony Etnyre, Ketua Pegawai Eksekutif FTC Solar. “Ketika industri beralih kepada modul yang lebih besar, FTC Solar bersedia memberikan sistem penjejakan yang serasi dengan pelbagai saiz dan konfigurasi modul sambil mengekalkan format dua dalam potret dan kelajuan pemasangan yang menerajui industri kami,” tambah beliau.

FTC Solar sedang menjalankan ujian di kemudahan penyelidikannya berhampiran Denver, Colorado, dan akan menilai keperluan prestasi dan struktur untuk pelbagai modul berformat besar.

Modul berformat besar dijangka mengurangkan kos pembangunan projek suria. Menurut analisis industri Wood Mackenzie, penjimatan buruh sahaja boleh mencapai sehingga 6%, dan pengeluaran tenaga bagi setiap ekar akan meningkat, dengan pertambahan pengeluaran bergantung pada saiz modul dan teknologi.

Peralihan ke modul format besar adalah langkah kemajuan seterusnya dalam industri yang selama ini diselaraskan dengan ukuran modul yang lebih kecil lebih dari sedekad. Ekosistem industri komponen elektrik dan struktur telah dibangunkan berdasarkan modul ini dan penyeragaman telah meringkaskan pembinaan, mendorong penurunan kos sistem secara keseluruhan.

Modul format besar yang baharu akan terus menggerakkan kemajuan kecekapan peringkat sistem. FTC Solar bekerjasama dengan pengilang modul untuk mengenal pasti dan melaksanakan perubahan kejuruteraan demi menyokong modul yang lebih besar seperti tiub kilas diperkukuh dan teknologi redaman terubah suai.

Pengeluar modul sedang meningkatkan pengeluaran modul 500W dengan modul 600W dijangka dipasang atur pada separuh kedua 2021.

Tentang FTC Solar    FTC Solar ialah pembekal global untuk sistem penjejak, teknologi, perisian, dan perkhidmatan kejuruteraan suria yang sedang berkembang pesat.  Reka bentuk penjejak FTC Solar yang inovatif memberikan prestasi dan kebolehpercayaan yang mengagumkan, dengan kelebihan kos pemasangan setiap watt yang menerajui industri.

Ditubuhkan pada 2017 oleh sekumpulan pakar industri tenaga boleh baharu yang berpengalaman, FTC Solar beribu pejabat di Austin, Texas, dan mempunyai pejabat jualan dan sokongan di Australia, India, Timur Tengah dan Asia Tenggara. Untuk maklumat lanjut, sila layari https://www.ftcsolar.com/

Amber Gallagher-Schranz  E-mel: pr@ftcsolar.com  Telefon: 866-FTC-SOLAR

Keywords: Alternative Energies Computer Software Computer/Electronics Environmental Products & Services Green Technology Utilities Conservation/Recycling New products/services


Semua Orang Kini Boleh Menikmati Wi-Fi Percuma dari TM

Telekom Malaysia hari ini menawarkan kepada semua rakyat Malaysia untuk menikmati perkhidmatan Wi-Fi secara percuma. Penawaran ini dilakukan bersempena penjenamaan semula perkhidmatan Wi-Fi Telekom Malaysia kepada wifi@Unifi.

Terbuka kepada warganegara dan bukan warganegara, kini anda boleh mengakses internet menggunakan pekhidmatan wifi@Unifi bermula 16 September (hari ini) sehingga tarikh dinyatakan kelak. Wi-fi percuma ini tidak memerlukan sebarang pendaftaran malah pengguna boleh menikmati internet tanpa had dengan kelajuan sehingga 4Mbps di 4,000 sudut wifi@Unifi seluruh negara.

Sebelum ini, perkhidmatan sebegini hanya ditawarkan kepada pelanggan TM sahaja. Oleh itu, dengan adanya Wi-Fi percuma ini diharapkan lebih ramai dikalangan anda dapat memanfaatkannya. Untuk mengetahui maklumat lanjut mengenai produk terbaru wifi@Unifi ini, sila layari portal rasmi Unifi.


Windsor Brokers Mengumumkan Penyata Kewangan Yang Tinggi Untuk Tahun 2020 Walaupun Berlaku Pandemik COVID-19

LIMASSOL, Cyprus, 29 April 2021 /PRNewswire/ — Salah sebuah firma pelaburan kewangan yang terkemuka dalam industri pertukaran mata wang asing, Windsor Brokers, telah mengumumkan bahawa operasinya pada tahun 2020 adalah amat berjaya berdasarkan penyata kewangan baru-baru ini walaupun menghadapi cabaran di seluruh dunia akibat pandemik COVID.

Syarikat tersebut mengumumkan tahun yang berjaya berdasarkan beberapa peningkatan dalam penunjuk prestasi utama; peningkatan sebanyak 68% dalam jumlah keseluruhan pada tahun 2020 berbanding tahun 2019. Tambahan pula apabila dibandingkan tahun 2020 dengan 2019, terdapat lonjakan peningkatan sebanyak 148% yang ditunjukkan dalam akaun berdana yang baharu serta lebih 65% dalam deposit dan lebih 120% dalam jumlah akaun aktif.

Pencapaian penting ini terhasil disebabkan oleh beberapa faktor penting yang merangkumi peningkatan prestasi perniagaan dari masa ke semasa; penstrukturan semula kedudukan pengurusan utama yang tertentu dan fungsi kumpulan, keadaan pasaran yang lebih tidak menentu menarik lebih banyak pelaburan dan kepelbagaian portfolio disertai dengan lebih keyakinan dan kepercayaan daripada pelabur terhadap Syarikat, terutamanya semasa tempoh sekatan pergerakan COVID yang tidak menentu.

Seperti kebanyakan syarikat besar dan firma kewangan di seluruh dunia, pekerja Windsor Brokers beroperasi di luar premis pejabat.

“Disebabkan pengurusan risiko dan dasar dalaman kami, operasi diteruskan seperti biasa tanpa sebarang gangguan dan dengan lebih baik lagi yang membawa hasil yang menakjubkan untuk tahun 2020. Tahun lalu telah menjadi tahun yang mencabar untuk seluruh ekonomi dunia, namun disebabkan produk dan keadaan perdagangan kami yang kompetitif serta pandangan teknikal yang mendalam dan pasukan kami yang kukuh, pelabur dapat membezakan profesionalisme dan kini lebih mempercayai kami. Perkara ini membina hubungan yang lebih kukuh antara kami, para pelanggan dan rakan kongsi perniagaan kami.  Kami menjangkakan pertumbuhan dan pengembangan yang berterusan serta produk dan perkhidmatan yang akan datang untuk para pelabur pada tahun 2021”, kata Andreas Kontos, Pengarah Operasi Global Windsor Brokers.

Windsor Brokers ialah firma pelaburan yang diiktiraf di seluruh dunia dengan pengalaman selama 33 tahun dalam pasaran kewangan, menawarkan pelbagai instrumen kewangan termasuk Pertukaran Mata Wang Asing (Forex), Indeks CFD, Saham, Logam, Komoditi dan Tenaga melalui platform MT4. Selama bertahun-tahun, Syarikat ini telah menerima pelbagai anugerah tempatan dan antarabangsa untuk produk, perkhidmatan, sokongan pelanggan dan program perkongsiannya.

Nisbah Kecukupan Modal Windsor Brokers Ltd. pada tahun 2019 ialah sebanyak 22.51% iaitu dua kali ganda daripada peratusan minimum yang diperlukan mengikut ketetapan pengawal selia. Windsor Brokers Group dilesenkan dan dikawal selia di pelbagai tempat bidang kuasa.

Keywords: Banking/Financial Service Computer/Electronics Mining/Metals Oil/Energy Utilities Investment opinions Financial Technology


CAE Memperkukuh Kehadiran di Asia dengan Tujuh Fasiliti Baharu

CAE memperluas jejak ke seluruh Asia Pasifik dengan penambahan lokasi di Jepun, Taiwan, China, Korea, Singapura, India dan Australia

AUSTIN, Texas, 30 Mac 2021 /PRNewswire/ — CAE, pedagang komoditi fizikal yang dipacu data dan perisian yang pertama dalam industri untuk peralatan modal dan komoditi semikonduktor, mengumumkan pengukuhan kehadirannya di rantau Asia Pasifik melalui penubuhan pejabat-pejabat di Jepun, Taiwan, China, Korea, Singapura, India dan Australia. CAE berhasrat untuk meningkatkan tiga kali ganda jejaknya di Asia dalam tempoh tiga tahun akan datang dengan menempatkan pasukan bersepadu sepenuhnya di setiap negara dengan fasiliti pemfabrikatan. Kini, CAE mempunyai lebih 130 orang profesional di seluruh Asia dengan penyertaan 24 orang profesional yang ditambah pada tahun ini.

Beribu pejabat di Amerika Syarikat, CAE mempunyai sejarah pengoperasian yang lama dan berjaya di seluruh Asia. CAE menyempurnakan pengambilan pertama pekerjanya di Asia pada tahun 2010. Sejak itu, CAE telah membangunkan pelan pertumbuhan yang berkesan dengan pasaran yang diwajarkan untuk operasi di Asia dan meneruskan pelaburan dalam bakat tempatan. Pada tahun 2021, CAE mengunjurkan sebanyak 60% daripada pengambilan pekerjanya akan berlaku di seluruh Asia dengan pertumbuhan pasukan perdagangan, pakar sains data dan keputusan, sumber logistik dan pengangkutan serta pengurus bertaraf dunia. Dengan pod perdagangan yang semakin meningkat di Asia, jejak fizikal CAE di seluruh dunia kekal bersepadu sepenuhnya untuk menyediakan akses masa nyata kepada aset dan permintaan dari seluruh Asia, Eropah dan Amerika Syarikat kepada pelanggan. Pasukan penyelidikan, pemeriksaan dan usaha wajar CAE serta Perkhidmatan Pemeriksaan Global (GIS) menyediakan sokongan secara langsung di seluruh Asia. Para profesional CAE ditempatkan dalam lingkungan jarak sehari perjalanan ke kebanyakan fasiliti pemfabrikatan yang aktif. GIS akan terus berkembang bersama pod perdagangan untuk menyediakan pelanggan CAE dengan tindak balas yang pantas mengikut keperluan mereka dan maklumat masa nyata tentang aset di seluruh dunia. Pada tahun ini, GIS diunjurkan untuk menjalankan lebih 500 pemeriksaan yang dianggarkan akan melibatkan sebanyak 10,000 aset di seluruh fasiliti pemfabrikatan, pusat penyelidikan, gudang dan syarikat baik pulih di Asia.

“Asia merupakan pasaran yang paling penting bagi industri semikonduktor. Walaupun pada asalnya ia hanya bermula sebagai tempat pembuatan yang berdaya maju, namun ia telah berkembang menjadi satu set ekosistem dengan pembuatan yang canggih, reka bentuk cip yang unik serta inovasi ujian dan pemasangan yang luas,” kata Ryan Jacob, Ketua Pegawai Eksekutif CAE. “Asia merupakan pasaran pertumbuhan tertinggi di dunia bagi pembuatan semikonduktor dan sebagai peneraju teknologi dalam pembuatan berskala tinggi dan terkhusus. Memandangkan kes penggunaan kian bertambah dan cip telah diperluas ke dalam kereta, rumah, infrastruktur tenaga dan pengangkutan, automasi industri, penjagaan kesihatan dan komunikasi utama, litar bersepadu telah menjadi amat penting kepada masyarakat moden.

“Asia mempunyai kelas pengguna dan pertengahan yang paling pesat berkembang yang bermaksud permintaan tempatan akan melengkapkan Asia sebagai pemacu global dalam pengeluaran cip. Kami ingin menyokong pembangunan teknologi yang berlaku di seluruh Asia. CAE akan terus menjadikan pelanggannya berjaya dengan menyediakan pasaran yang selamat, telus dan pantas untuk peralatan modal dan komoditi semikonduktor ketika pangkalan global yang dibina meneruskan penghijrahannya ke Asia. Kami merupakan pedagang peralatan dan komoditi semikonduktor yang paling aktif di Asia. Ia merupakan bahagian pertumbuhan tertinggi dalam perniagaan kami; oleh itu, kami amat teruja untuk melihat penerapan pekerja dan juga pelanggan terhadap model kami serta ingin memberi sokongan kepada kedua-duanya pada masa hadapan.”

CAE berada pada kedudukan untuk menyokong kewujudan teknologi perniagaan global yang kukuh di Asia dengan memperluas jangkauan platformnya secara pantas melalui penambahan lebih 1,000 aset baharu dan permintaan harian secara purata. Dengan sejarah kehadiran selama lebih tiga dekad di Asia, pelaburan CAE di Asia akan terus menyokong pelanggan masa kini dan masa hadapan. CAE menjejaki lebih 537,000 aset global dalam fasiliti pemfabrikatan, gudang, syarikat pembaikpulihan dan pusat penyelidikan — kebanyakan aset adalah bersifat ekslusif. Pada masa yang sama, CAE bekerjasama dengan pelanggan untuk lebih 260,000 pertanyaan aktif, pengumpulan permintaan dan pembekalan yang paling luas di dunia.

Tentang CAECAE ialah pedagang komoditi fizikal yang dipacu oleh data dan perisian untuk peralatan pengeluaran dan komoditi semikonduktor. Beribu pejabat di Austin, Texas, CAE membangunkan teknologi yang disahkan oleh transaksi yang terkemuka di pasaran, membolehkan pemprosesan pembelian, penjualan dan penghantaran peralatan dan komoditi semikonduktor secara menyeluruh. Untuk mengetahui lebih lanjut, sila layari caeonline.com.


CashFlow+(Pro) Expense Manager

Satu lagi aplikasi yang ditawarkan dalam kategori Kewangan adalah CashFlow+(Pro) Expense Manager untuk pengguna Android. Selain boleh menyimpan pelbagai perbelanjaan yang diperlukan pada setiap bulanan, mingguan mahupun harian, pengguna juga boleh menetapkan berapa jumlah yang diperlukan untuk berbelanja pada bulan tersebut. Bagi kemudahan mengatur perbelanjaan, aplikasi ini telah diasingkan kepada beberapa kategori penting.

Ia juga menyediakan fungsi Currency untuk pertukaran mata wang asing. Menampilkan dengan paparan antaramuka yang simple dan mudah difahami, CashFlow+(Pro) Expense Manager turut memaparkan perbelanjaan dalam bentuk graf agar mudah difahami.


Pengecas MagSafe Mungkin Meninggalkan Kesan Pada Casing iPhone Yang Berasaskan Kulit!!!

Bagi pengguna atau peminat iPhone, ada satu perkara yang anda perlu yang mana menurut Apple, pengecas Magsafe mungkin boleh meninggalkan kesan pada casing peranti yang berasaskan kulit!!

Kesan berkenaan dikhabarkan berbentuk bulat selepas anda melakukan pengecasan. Perkara ini telah didahkan menerusi laman Apple Support.

Buat yang tidak mengetahui, Pengecas Magsafe ini tersedia bagi peranti terbaharu Apple iaitu siri iPhone 12.


Permainan mudah alih pertarungan adiwira asli DC yang berdaftar, “DC Battle Arena” dilancarkan hari ini

HANGZHOU, China, 4 Juni 2021 /PRNewswire/ — DC Battle Arena ialah permainan mudah alih pertarungan adiwira asli DC yang berdaftar dan dilancarkan hari ini. Permainan ini dibangunkan oleh Electronic Soul BBQ Studio dalam kerjasama dengan DC.

Pembangun “DC Battle Arena” ialah Barbarq, yang juga merupakan pembangun bagi “BarbarQ”. “Barbarian Battle” ialah permainan kasual dan menarik yang baharu dan unik, menarik sebilangan besar pengguna muda. Dalam bulan pertama pelancaran, jumlah pengguna aktif harian melebihi satu juta. Sehingga kini, jumlah pengguna berdaftar di seluruh dunia telah mencapai lebih daripada 100 juta. “DC Battle Arena” telah banyak meningkatkan kualiti yang berasaskan “BarbaQ”.

Dalam “DC Battle Arena”, pemain dapat bermain Superman, Batman, Wonder Woman dan watak terkenal DC yang lain untuk bertarung. Kemahiran unik setiap watak dipulihkan dalam permainan ini. Dalam masa yang sama, sebilangan peminat DC telah mengetahui bahawa pembangun permainan meletakkan banyak barang tersembunyi dalam peta permainan.

Permainan ini telah membuat beberapa inovasi dalam cara permainan. Permainan ini mempunyai mod pergaduhan berbilang pemain, 1v1, 2v2v2, 3v3v3 dan banyak mod lain, dan beberapa elemen peta seperti kemandirian dan lokasi tambahan sumber yang ditambah untuk meningkatkan kebolehmainan permainan dan menjadikan ia lebih menarik.

Untuk menjadikan pertandingan perlawanan lebih adil, pemain tidak akan terlalu ketinggalan di belakang dalam perlawanan, dan dapat menggunakan alatan teknologi rawak di peta untuk meraih kemenangan terakhir dalam perlawanan.

Jika anda ingin mengumpul All-Stars DC dan menikmati keseronokan pergaduhan kasual, muat turun permainan dan bermain dengan peminat DC di seluruh dunia.

Permainan mudah alih pertarungan asli DC yang berdaftar


Calpis Membawakan Suara Penyanyi Yuna Ke Dalam Aplikasi Navigasi Waze

Selaku pengeluar minuman susu kultur yang pertama di Jepun, Calpis telah melancarkan suara penyanyi dari Malaysia iaitu Yuna buat pertama kalinya di dalam aplikasi navigasi popular Waze.

Kini anda boleh memuat turun dan menggunakan suara penyanyi tempatan yang telah menempa nama di persada antarabangsa. Pengalaman navigasi menggunakan Waze akan menjadi lebih menarik kerana arahan suara navigasi akan menampilkan suara Yuna yang disampaikan dalam nada yang lebih berirama. Ini sekaligus membolehkan pengguna jalan raya lebih memberi tumpuan terhadap arahan suara yang disampaikan dan secara tidak langsung memastikan pemanduan yang lebih selamat di musim perayaan ini.

Untuk menggunakan arahan suara navigasi daripada Yuna, pengguna peranti Android dan juga iOS boleh memilih ‘Menu’, klik pada ‘Settings’, kemudian pilih menu ‘Sound’ dan seterusnya pilih ‘English (UK) – Yuna | Calpis’.

Bersempena dengan musim perayaan ini juga, Calpis turut meraikannya dengan minuman susu kultur terbaru keluarannya yang diperkenalkan dalam perisa anggur. Ia akan diperkenalkan dalam dua saiz berbeza iaitu 350ml dan juga 1L, bagi membantu pemandu kekal segar ketika memandu. Perisa terbaru ini merupakan tambahan kepada dua perisa sedia ada sebelum ini iaitu Original dan juga Mangga.


Sertai Peraduan Fotografi ‘#DayNight’ Oleh HONOR & Menangi Hadiah Utama Berupa HONOR 20!!!

Jenama telefon pintar terkemuka, HONOR telah mengumumkan bakal menganjurkan peraduan fotografi yang dikenali sebagai “#DayNight” yang berlansung dari 4 Oktober sehingga 4 November yang mana anda berpeluang memenangi hadiah menarik seperti HONOR 20, HONOR 10 Lite atau HONOR Band SS.

Bagi menyertai pertandingan sangat mudah. Anda hanya perlu menghantar gambar siang atau malam melalui post di Instagram atau di Facebook (harus ditetapkan sebagai Public) dan turut menyertakan tanda pagar #DayNight dan #HONOR20Series. Anda boleh menggunakan apa sahaja jenis telefon pintar.

Bagi 5 pemenang yang bertuah, HONOR akan mengumumkan menerusi laman HONOR Malaysia Facebook pada 8 November 2019.

Berikut adalah hadiah yang bakal dimenenangi:

Bagi mendapatkan maklumat lanjut mengenai HONOR Malaysia dan siri HONOR 20, boleh melayari laman sesawang hihonor atau Facebook HONOR Malaysia.


Rebut Peluang Mendapatkan Honor 10 Pada Harga RM1,599 Serta Hadiah Menarik

Bersempena pelancaran honor 10 semalam, pihak honor Malaysia ingin mengingatkan sekali lagi kepada orang ramai berhubung promosi yang dijalankan. Secara rasminya honor 10 dijual pada harga RM1,699 tetapi untuk menggalakkan lebih ramai pengguna mendapatkan peranti ini, ia kini dijual pada harga RM1,599 eksklusif di gedung beli belah atas talian Shopee dan HiHonor.

Promosi ini dijalankan untuk tempoh terhad bermula 24 Mei 2018. Tiada tarikh khusus bilakah ia akan berakhir tetapi seperti yang dimaklumkan semalam, promosi akan tamat pada 31 Mei 2018 kelak. Pelanggan yang membuat pembelian honor 10 dalam tarikh tersebut akan menerima hadiah menarik berupa fon kepala Bluetooth (AM61) bernilai RM169.

Promosi ini juga mengenakan terma dan syarat dimana seperti yang diberitahu, stok barangan percuma tertakluk kepada siapa cepat dia dapat. Selain itu, promosi rebat tunai sebanyak RM100 ini adalah sebahagian daripada menyambut kehadiran GST sifar yang diumumkan kerajaan minggu lepas.


Warna Baru Samsung Galaxy S7 Edge Buat Kami Cair Hati

Ada yang masih berminat nak mendapatkan Samsung Galaxy S7 Edge? Tunggu sekejap sebab kami nak kongsikan variasi warna baru yang telah memasuki pasaran Malaysia.

Warna Blue Coral pada mulanya hanya dilancarkan di beberapa pasaran luar sahaja, ramai juga yang kecewa sebab tidak dapat memiliki Galaxy S7 Edge Blue Coral yang pada pendapat kami merupakan variasi warna yang tercantik di antara variasi warna lain.

Akhirnya Samsung membawa masuk warna Blue Coral ini ke pasaran tempatan di samping pilihan warna sedia ada Gold Platinum, Silver Titanium dan Black Onyx. Anda boleh mendapatkan Galaxy S7 Edge Blue Coral dari cawangan jualan Samsung dengan harga jualan RM 3,099.


Cepat! Pra-Tempahan Siri Samsung Galaxy S20 Dilanjutkan Sehingga 1 Mac 2020!

Hello semua~ kehangatan jualan pra-tempahan siri Samsung Galaxy S20 bukan main-main, ada lagi yang terlepas peluang ini?

Usah risau, Samsung kini telah melanjutkan jualan pra-tempahan mereka sehingga 1 Mac 2020. Setiap pra-tempahan untuk Galaxy S20 Ultra dan Galaxy S20+ juga akan mendapat Galaxy Buds+ (bernilai RM599) secara PERCUMA!!

Bagi sesiapa yang berminat, cepat-cepat layari laman rasmi Samsung untuk dapatkan satu!

Nah! 20 Sebab Kenapa Korang Kena Beli Siri Samsung Galaxy S20!


Xiaomi Mi Note 3 Dengan Dwi Kamera Dan Snapdragon 660 Diperkenalkan

Dalam majlis yang sama, seperti yang dijangka Xiaomi Mi Note 3 turut dilancarkan di samping Mi Mix 2.

Xiaomi Mi Note 3 ialah sebuah telefon pintar yang menarik untuk diperkenalkan kerana ciri dan spesifikasinya adalah lebih baik berbanding Xiaomi Mi A1. Peranti ini didatangkan dengan set cip kelas pertengahan Snapdragon 660 bersama memori 6GB dan dua versi storan 64GB atau 128GB.

Apa yang boleh disamakan dengan Mi A1 ialah kehadiran dwi kamera di belakangnya. Xiaomi Mi Note 3 mengenakan dwi sensor 12 Megapiksel dengan salah satunya ialah lensa 2x zoom telefoto yang menyokong penstabilan imej optikal. Sebaliknya, di sebelah depan pula terdapat satu sensor kamera 16 Megapiksel menawarkan ciri Adaptable AI Beautify – membantu mencatikkan wajah dalam penggambaran selfie.

Xiaomi Mi Note 3 dengan skrin bersaiz 5.5 inci ini dipadatkan dengan bateri sebesar 3,500mAh yang menyokong pengecasan pantas Quick Charge 3.0. Kelak, ia akan dijual di pasaran China terlebih dahulu dengan tanda harga RMB2,499 (RM1,611) untuk versi 6GB+64GB, sementara RMB2,899 (RM1,619) untuk versi 6GB+128GB dan akhir sekali RMB2,999 (RM1,933) untuk versi 6GB+128GB berwarna biru.


Jam Tangan Pintar Louis Vuitton Tambour Horizon 2019 menerima Peningkatan Berbanding  Keluaran Terdahulu

Louis Vuitton bakal mengeluarkan 1 lagi keluaran terbaharu Jam tangan pintar Android Wear iaitu Louis Vuitton Tambour Horizon 2019.

Apa yang menariknya, jam ini dikhabarkan dijana oleh cip Snapdragon Wear 3100 yang pastinya memberikan kepuasan buat pengguna.

Selain itu, jam ini turut dihadirkan dengan antara muka jam yang baharu yang memaparkan masa analog bagi 24 jam. Menurut laporan daripada laman sesawang endgadget, bateri jam ini mampu bertahan sehingga 24 jam jika ia dihubungkan kepada telefon pintar. Jika ia hanya digunakan untuk memparkan waktu, ia mampu bertahan sehingga 5 hari.

Louis Vuitton masih belum mengumumkan Harga dan tarikh jualan. Sebelum ini Louis Vuitton telah mengeluarkan Louis Vuitton Tambour Horizon 2017 yang mana ia dijual pada harga $2450 (RM10,162).


Parallel Wireless Bekerjasama dengan Vodafone Ireland untuk Melaksanakan Visi RAN Terbuka Mereka

RAN Terbuka Dibuat untuk Membolehkan Liputan 4G yang Lebih Pantas dan Menjimatkan Kos di Ireland

NASHUA, N.H., 18 November 2020 /PRNewswire/ — Parallel Wireless, Inc., syarikat peneraju RAN Terbuka yang berpangkalan di A.S dan satu-satunya syarikat yang memberi penyelesaian 2G 3G 4G 5G O-RAN ke seluruh dunia untuk mencipta kesalinghubungan bandar dan luar bandar, hari ini mengumumkan bahawa Vodafone Ireland, penyedia rangkaian terbaik dan terpantas di negara tersebut, merupakan yang pertama melancarkan halaman RAN Terbuka di seluruh rantau Barat Laut menggunakan perisian O-RAN Parallel Wireless untuk memberikan khidmat 4G baharu ke 30 lokasi dengan lebih pantas dan menjimatkan.

Memandangkan permintaan yang semakin meningkat terhadap perkhidmatan jalur lebar mudah alih, operator mudah alih menghadapi cabaran penggunaan Perbelanjaan Modal (CAPEX) dan Perbelanjaan Operasi (OPEX) dengan membawa liputan baharu atau keupayaan kepada pengguna akhir mereka.

RAN Terbuka ialah pendekatan industri untuk mentakrif dan membangunkan penyelesaian RAN 2G, 3G, 4G dan 5G atas satu tujuan umum, perkakasan neutral pembekal dan teknologi takrifan perisian dengan antara muka terbuka antara komponen-komponen. RAN Terbuka membolehkan operator mudah alih untuk menyuai padan radio, perisian dan pembekal pelayan lalu memberi kepelbagaian pembekal, fleksibiliti dalam penggunaan dan pengurangan TCO. Perbelanjaan Modal (CAPEX) RAN Terbuka dijangka melebihi $40 bilion dan melibatkan lebih 50% daripada keseluruhan RAN yang dibelanjakan menjelang tahun 2026.

Vodafone menjadi penyokong utama RAN Terbuka yang memacu inovasi industri untuk mengurangkan penggunaan kos dan mengelakkan kebergantungan pembekal, yang baru-baru ini meminta pembekal mereka menyokong pilihan terpisah 7.2 O-RAN untuk memastikan saling kendali. Vodafone telah menjalankan percubaan TIP RAN Terbuka yang sedang berlangsung di DRC dan Turki dengan Parallel Wireless. Penyelesaian O-RAN asli-awan ALL G Parallel Wireless telah menunjukkan prestasi yang kukuh, perkhidmatan yang berkualiti dan manfaat kos kepada operator.

Di Ireland, tapaknya dibangunkan berasaskan seni bina O-RAN dengan Unit Radio Jarak Jauh (RRU) yang disediakan oleh Comba Telecom, perisian Unit Teragih (DU) dan Unit Tengah (CU) Parallel Wireless yang dijalankan ke atas vBBU (Unit Baseband maya) disediakan oleh Supermicro dan digunakan di tapak. Perisian DU/CU dihubungkan ke Pengawal Masa Nyata Pintar (RIC) Parallel Wireless, yang terletak di pusat data Dublin pada perkakasan HP menggunakan persekitaran maya v6.7 ESXi VMWare.

Pengumuman hari ini adalah susulan daripada komitmen Vodafone Group untuk menggunakan teknologi RAN Terbuka untuk sekurang-kurangnya 2,600 tapak di UK. Ini merupakan komitmen terbesar terhadap RAN Terbuka yang dibuat oleh syarikat pelaksana di Eropah. RAN Terbuka berjanji untuk membantu membangun dan mengembangkan rangkaian tanpa wayar di seluruh rantau tersebut yang dikendalikan oleh Vodafone dan menyediakan perkhidmatan digital generasi masa depan kepada pengguna akhir, komuniti dan perniagaan.

Didier Clavero, Ketua Pegawai Teknologi, Vodafone Ireland, berkata, “Menyampaikan RAN Terbuka di tapak adalah detik penting daripada peruntukan liputan mudah alih kepada komuniti luar bandar di Ireland, kerana pendekatan pelopor baharu ini menjimatkan kos, meningkatkan fleksibiliti dan membolehkan pembekal baharu menyokong pengembangan rangkaian mudah alih Vodafone ke kawasan yang sukar untuk dicapai. Dengan memberi tumpuan kepada rantau Barat Laut untuk memulakannya, kami akan terus mengenal pasti komuniti di seluruh Ireland yang boleh diperkenalkan dengan data suara dan berkelajuan tinggi yang lebih ekonomi menggunakan teknologi baharu ini.”

Keith Johnson, Ketua Pegawai Operasi, Parallel Wireless, berkata, “Industri telekomunikasi ialah rangkaian mendesak yang terbuka dan fleksibel untuk mengurangkan kos operasi dan penyelenggaraan. Kami amat berbesar hati dapat bekerjasama dengan Vodafone Ireland untuk membolehkan ekosistem terbuka penyelesaian RAN terpisah berdasarkan antara muka terbuka dan standard O-RAN, membantu mengembangkan liputan dengan segera dan menjimatkan dan membawa kesan yang positif kepada kehidupan pengguna akhir dengan RAN Terbuka.”

Di Parallel Wireless, kami percaya bahawa perisian mempunyai kuasa untuk mengungkap peluang-peluang hebat di dunia. Kami mengubah cara rangkaian tanpa wayar dibangunkan dan berfungsi. Kami mencipta semula bagaimana perkakasan, perisian dan awan saling bekerjasama untuk mengubah dan mempersiapkan ekonomi para pengguna. Platform perisian O-RAN ALL G membentuk senibina RAN yang terbuka, selamat dan pintar untuk membolehkan kesalinghubungan tanpa wayar, supaya semua orang boleh berhubung pada bila-bila masa, di mana-mana sahaja dan dengan cara yang mereka pilih. Kami terlibat dengan lebih 50 syarikat MNO global dan telah diiktiraf oleh lebih 74 anugerah industri. Teras kekuatan kami ialah pasukan Pembangun yang menghargai inovasi, kerjasama, keterbukaan dan kejayaan pelanggan. Untuk maklumat lanjut, sila layari: www.parallelwireless.com. Berhubung dengan Parallel Wireless di LinkedIn dan Twitter.

Keywords: Computer Hardware Computer Networks Computer Software Computer/Electronics Telecommunications Telecommunications Carriers and Services Telecommunications Equipment Wireless Communications Joint ventures


War Of Warcraft: Shadowland Bakal Tiba pada 24 November Ini!!

Blizzard telah mengumumkan bahawa permainan World Of Warcraft: Shadowlands bakal tiba pada 24 November ini!!

Menariknya, anda boleh melakukan pratempahan pada harga $39.99 (kira-kira RM167) dengan klik di sini.

Bagi mereka yang tidak tahu, ini adalah siri ke-8 yang mana lokasi permainan ini adalah berkisar di Shadowlands dan anda kan berlawan dengan musuh yang pastinya mempamerkan grafik yang sangat menakjubkan.


realme X50 Rasmi – Peranti 5G Snapdragon 765G Berkamera 64MP + 30W VOOC 4.0

realme X50 sebentar tadi telah rasmi diperkenalkan di pasaran China, dan ia merupakan peranti 5G pertama dari realme yang mendapat tumpuan ramai di seluruh negara.

Seperti apa yang tertiris sebelum ini, realme X50 dilengkapi dengan cip pemproses Snapdragon 765G yang mana merupakan cipset 5G pertama daripada Qualcomm, bersama itu disertakan sokongan GPU Adeno 620.

Paparan skrin bersaiz 6.57 inci FHD menggunakan panel JDI LCD, nisbah skrin-ke-kerangka mencapai 90.4% dengan sokongan kadar segar semula sehingga 120Hz. Selain itu, peranti 5G ini juga menyokong paparan Corning Gorilla Glass 5.

Pengimbas cap jari realme X50 agak mengikut trend masa kini, iaitu menggunakan rekaan yang terletak di bahagian sisi kerangka. Bagi kuasa ketahanan pula, ia dibekalkan bateri 4,200mAh dengan teknologi pengecasan pantas 30W VOOC 4.0, menurut realme ia mampu mengecas sehingga 70% hanya dalam 30 minit.

Prestasi kamera pada realme X50 juga sangat hebat, gabungan empat kamera utama terdiri daripada 64MP (f/1.7) + 8MP (f/2.3) Ultra Wide-Angle + 12MP (f/2.5) Telephoto + 2MP (f/2.4) Super Makro.

Sementara kamera swafoto hadir dengan dwi-lensa iaitu 16MP (f/2.0) + 8MP (f/2.2) Ultra Wide-Angle, bagi menghasilkan gambar swafoto yang cukup sempurna.

realme X50 hadir dengan 2 pilihan warna iaitu biru dan hijau, dan terdapat 3 varian antaranya 8GB RAM + 128GB ROM, 6GB RAM + 256GB ROM dan 12GB RAM + 256GB ROM.

Peranti ini menggunakan realme UI yang berasaskan Android 10, dijual pada harga masing-masing seperti berikut: